Το παρεξηγημένο Βυζάντιο: μύθοι και αλήθειες\nΕίτε το σημασιοδοτεί κανείς θετικά είτε αρνητικά, το Βυζάντιο παραμένει προπύργιο προκατάληψης και στερεότυπων. Το ίδιο το όνομα γεννά προβλήματα και προβληματισμούς.\nH ταυτότητα των «Βυζαντινών»\nΚατ’ αρχάς, το κράτος δε λεγόταν Βυζάντιο, ούτε οι υπήκοοι Βυζαντινοί· δε γνώρισαν ποτέ αυτήν την ταυτότητα. Το Βυζάντιο υπήρξε αρχαία πόλη, αποικία των Μεγαρέων, στα θεμέλια της οποίας οικοδομήθηκε η Πόλη του Κωνσταντίνου. Πώς ήταν γνωστή αυτή; Νέα Ρώμη, παρακαλώ. Το λησμονημένο όρο «Βυζάντιο» ανέσυρε τον 16ο αιώνα ο Γερμανός μελετητής Ιερώνυμος Βολφ για να περιγράψει την αυτοκρατορία που καταλύθηκε από τους Οθωμανούς Τούρκους. Επομένως, πώς λεγόταν το κράτος;\nΤo «Βυζάντιο» ήταν η Ρώμη, το ανατολικό τμήμα της, η συνέχεια αυτής. Τη Ρώμη δεν την απεμπόλησε ποτέ. Γι’ αυτό και καλείται Imperium Romanum ή, επί το ελληνικότερο, «Πολιτεία Ρωμαίων» και «Ρωμανία». Οι δε υπήκοοι αυτής «Ρωμαίοι».\nΗ ενότητα του ρωμαϊκού κράτους δεν αμφισβητήθηκε. Οι νόμοι που εκδίδονταν στο ανατολικό τμήμα ίσχυαν και στο δυτικό· και αντίστροφα. Η περίφημη μοιρασιά του κράτους από το Θεοδόσιο Α’ στους δύο γιους του, Αρκάδιο και Ονώριο, δε συνεπάγετο διάσπαση. Ο επιμερισμός του imperium σε πλέον του ενός άτομα αποτελούσε πάγια ρωμαϊκή τακτική. Αρκεί να θυμηθεί κανείς το σύστημα της Τετραρχίας (293-324 μ.Χ.) που εισήγαγε ο Διοκλητιανός, καταλήγοντας στον (Μέγα) Κωνσταντίνο Α’, ο οποίος έμεινε μονοκράτορας. Στη συνέχεια, βέβαια, και ο Κωνσταντίνος μοίρασε τη διοίκηση στους τρεις γιους του. Ποια, λοιπόν, είναι η καινοτομία του Θεοδόσιου;\nΕίτε γίνεται λόγος για δυτικό, είτε για ανατολικό τμήμα, ουσιαστικά μιλάμε για τη μία, ενιαία Ρωμαϊκή Αυτοκρατορία\nΟ χωρισμός επήλθε φυσικά με την πτώση της «Αιώνιας Πόλης» το 476, χρονολογία ορόσημο, που για αρκετούς μελετητές υποδεικνύει την είσοδο στο δυτικό Μεσαίωνα. Έκτοτε, η παλαιά πρωτεύουσα τέθηκε στο περιθώριο και αναζήτησε προστασία σε αλλότριες δυνάμεις. Η αποστασιοποίηση της Ρώμης από την Κωνσταντινούπολη ήρθε ως αποτέλεσμα της αδυναμίας -ή και απροθυμίας- της δεύτερης να υποστηρίξει επαρκώς την πρώτη. H ρήξη, ωστόσο, επήλθε λόγω της συγκρότησης ενός ισχυρού κέντρου στη Δύση, ανταγωνιστικού του ανατολικού, που διεκδικούσε κι αυτό «ρωμαϊκότητα» με τις ευλογίες του Πάπα.\nΑν θέλουμε να αναζητήσουμε τη ληξιαρχική πράξη γέννησης του δυτικού πόλου θα πρέπει να θυμηθούμε την υφαρπαγή του τίτλου που έφεραν οι βυζαντινοί ηγεμόνες ως «πιστοί εν Χριστώ βασιλείς και αυτοκράτορες Ρωμαίων». Η αντικανονική ενέργεια έλαβε χώρα κατά την στέψη του βασιλιά των Φράγκων, Καρλομάγνου, σε Imperator Romanorum («αυτοκράτορα Ρωμαίων») από τον Πάπα Λέοντα Γ’ στη Ρώμη, τα Χριστούγεννα του 800 μ.Χ. Στην πραγματικότητα, βέβαια, ο τίτλος αυτός αξιοποιήθηκε αρκετά μεταγενέστερα από τους διαδόχους του θρυλικού ηγεμόνα, προκειμένου να πληγεί η «ρωμαϊκότητα» του Βυζαντίου. Σε κάθε περίπτωση, η δημιουργία ενός παράλληλου χριστιανικού imperium στη Δύση αποτελούσε όντως καινοτομία και παράτολμο εγχείρημα.\nΒυζάντιο και Έλληνες\nΟ όρος «αυτοκρατορία» δηλώνει ένα πολυεθνικό κράτος. Και η ανατολική ρωμαϊκή εξουσίαζε πράγματι διάφορους λαούς (Έλληνες, Εβραίους, Ίσαυρους, Αρμένιους, Ίβηρες, Σύριους, Αιγύπτιους), ενώ ήταν σε θέση να ενσωματώνει νέους (Γότθους, Σλάβους, Ρως). Η επίσημη γλώσσα και οι τίτλοι, αρχικά ρωμαϊκοί, κυρίαρχα ελληνικοί στη συνέχεια. H γραμματεία ελληνική. Η θρησκεία χριστιανική· «εις Μίαν, Αγίαν, Καθολικήν και Αποστολικήν Εκκλησίαν». Έξω από αυτή αυτοκράτωρ δε λογίζετο.\nΑντίθετα, όλοι οι αυτοκράτορες δεν υπήρξαν ελληνικής καταγωγής, ούτε μιλούσαν απαραιτήτως άπταιστα ελληνικά. Τρανταχτή περίπτωση αποτελεί ο αυτοκράτορας Ζήνωνας, ο οποίος ήταν ισαυρικής καταγωγής και το πραγματικό του όνομα ήταν Ταρασικόντισα. Αφετέρου, η μητρική γλώσσα του διάσημου Ιουστινιανού Α΄ ήταν η λατινική. Η «ελληνοποίηση» επήλθε σταδιακά και σε συνάρτηση με τη συρρίκνωση της αυτοκρατορίας.\nΟι σφαίρες επιρροής της λατινικής και της ελληνικής γλώσσας στο πλαίσιο του ρωμαϊκού κράτους.\nΠοιος γίνεται αυτοκράτορας\nΌσο παράξενο κι αν ακούγεται, στο Βυζάντιο δε εφαρμόστηκε κληρονομική μοναρχία. Σε θεωρητικό επίπεδο αυτοκράτορας μπορούσε να γίνει ο οποιοσδήποτε. Η Θεία Πρόνοια μπορούσε να ευνοήσει κάθε ελεύθερο άνδρα, ακόμα και ψαρά ή βοσκό, ως άλλο Δαβίδ, να αναρριχηθεί στο θρόνο. Μοναδική προϋπόθεση: να είναι κανείς χριστιανός ορθόδοξος και αρτιμελής. Γι’ αυτό και προσφιλής ποινή στους ανταπαιτητές του θρόνου ήταν ο ακρωτηριασμός. Και ο εγκλεισμός του αντίπαλου σε μοναστήρι συνιστούσε πράξη «εξουδετέρωσης», αφού μοναχισμός και τεκνοποιία δηλώνουν ασυμβίβαστα· δίπλα σε αυτά και η δημιουργία δυναστείας.\nΚατόπιν των παραπάνω, είναι εύλογη η απορία: τότε πώς προκύπτουν δυναστείες στο Βυζάντιο; Χάριν σταθερότητας, ο ηγεμόνας ήταν σε θέση όσο βρισκόταν εν ζωή να υποδείξει τον συμβασιλέα του, δηλαδή έναν «μικρότερο αυτοκράτορα», ο οποίος θα αναλάμβανε πλήρως τα καθήκοντά του με την εκδημία του ανώτατου άρχοντα. Κατά κανόνα, για τη θέση προορίζονταν μέλη της οικογένειας (αδέλφια, παιδιά, ανίψια), αλλά όχι απαραίτητα. Σε κάθε περίπτωση, ο ηγεμόνας είχε το δικαίωμα να ορίσει πέραν του ενός συμβασιλείς.\nΣτο χριστιανικό Imperium Romanum διατυπώθηκε η ελέω Θεού μοναρχία. Στο ψηφιδωτό με τις σαφείς βυζαντινές επιδράσεις, ο Xριστός στέφει τον Ρογήρο Β’ βασιλιά της Σικελίας. Ιερός Ναός της Παναγίας του Ναυάρχου Μαρτοράνα, Παλέρμο Νότιας Ιταλίας.\nΣτον λαό αναπτύχθηκε έντονο το δυναστικό αίσθημα, με αποτέλεσμα η καθ’ οιονδήποτε τρόπο σύνδεση με την κρατούσα οικογένεια (συγγένεια αίματος, κηδεστία, υιοθεσία κλπ.) να λειτουργεί νομιμοποιητικά. Οπωσδήποτε, προϋπόθεση ανάρρησης ήταν η τελετή της αναγόρευσης από τους καθεστωτικούς παράγοντες (σύγκλητος, στρατός, δήμοι) δια των οποίων εκφραζόταν η λαϊκή βούληση περί διαδοχής.\nΣε τελική ανάλυση, η επιρροή του εν ζωή ηγεμόνα διασφάλιζε τη μεταβίβαση της εξουσίας στο πρόσωπο της επιλογής του. Σε περιπτώσεις πρόωρου θανάτου ή αστάθειας, η συμβολή των καθεστωτικών παραγόντων ήταν σαφώς πιο κρίσιμη.\nΣελιδοδείκτης: Η πολιτική ιδεολογία της Βυζαντινής Αυτοκρατορίας της Ελένης Γλύκατζη – Αρβελερ\nΕίναι διαδεδομένη η αίσθηση πως οι βυζαντινές ιστορίες βρίθουν μηχανορραφιών, προδοσίας και δολοφονιών. Κάτι κοντά σε Game of Thrones δηλαδή. Λοιπόν αυτό ισχύει, αλλά όχι σε μεγαλύτερο βαθμό από ό,τι ορίζουν τα ανθρώπινα μέτρα· διαχρονικά και διατοπικά. Αφενός ο αγώνας για την επιβίωση και την εξουσία ήταν δεδομένος. Αφετέρου, τα σενάρια επιστημονικής φαντασίας ουκ ολίγες φορές ωχριούν μπροστά σε πραγματικά περιστατικά. Έτσι και οι θαυμαστές ιστορίες από την Κωνσταντινούπολη και οι ανατροπές εντυπωσιάζουν.\nΒεβαίως, τα κοινωνικά πρότυπα ήταν προσηλωμένα στη χριστιανική ζωή και αρετή. Αυτό, όμως, δεν εμπόδισε μοναχούς να επιδίδονται σε μαχητικές κριτικές και να αναμειγνύονται στην πολιτική ζωή, τη στιγμή που αυτοκράτορες αγωνιούσαν για τη σωτηρία της ψυχής των ίδιων και των υπηκόων τους.\nΟι αυτοκράτορες Κωνσταντίνος Α’ (δεξιά) και Ιουστινιανός Α΄ (αριστερά) αφιερώνουν ο μεν πρώτος την Πόλη του, ο δε την Αγιά Σοφιά στην ένθρονη βρεφοκρατούσα, την Υπέρμαχο Στρατηγό (κέντρο). Ψηφιδωτό στη ΝΔ πύλη της Αγίας Σοφίας Κωνσταντινούπολης.\nΗ βασική προσθήκη στο ρωμαϊκό imperium κατά τους λεγόμενους βυζαντινούς χρόνους ήταν ο εκχριστιανισμός του. Ο ηγεμόνας παρέμενε μεν imperator Romanorum, αλλά και ο εκλεκτός του Θεού εκφραστής της Θείας Πρόνοιας. Η αυτοκρατορία αποτελούσε αντανάκλαση της μίας επουράνιας βασιλείας του Θεού επί γης. Τυχόν κατάλυσή της θα οδηγούσε στα έσχατα, στο Τέλος του Κόσμου. Μία φωνή, ο ιερός Αυγουστίνος, προσπάθησε να διαχωρίσει τη μακροημέρευση του κοσμικού imperium από την πνευματική ζωή του χριστιανού, αλλά δεν εισακούστηκε. Έτσι, ο αγώνας για την επιβίωση του κράτους και τη διαιώνιση του κοσμικού imperium κατέστη υπαρξιακό γεγονός.\nΠαρά ταύτα, σε πείσμα της κυρίαρχης αντίληψης ότι Βυζάντιο σημαίνει θεοκρατία, οι υπήκοοί του ζούσαν όπως όλοι οι άνθρωποι κάθε εποχής: δούλευαν, αγωνίζονταν, χαίρονταν, φοβόντουσαν, ήλπιζαν, ανησυχούσαν, μισούσαν, προσεύχονταν.\nΟι σχέσεις της Εκκλησίας με τον αυτοκράτορα, που ενσάρκωνε το κράτος, δεν ήταν ρητώς καθορισμένες. Σε γενικές γραμμές, ο κοσμικός άρχοντας ήταν και ο προστάτης της Εκκλησίας: αυτόκλητος παρενέβαινε όταν θρησκευτικές υποθέσεις απειλούσαν την ενότητα της αυτοκρατορίας· διαφορετικά, κατόπιν προτροπής από εκκλησιαστικούς κύκλους, προκειμένου να επιβάλει την «ορθή πίστη».\nΤαυτόχρονα δε συγκαταλεγόταν στους πιστούς. Αυτή η διφυής τοποθέτηση σε σχέση με την Εκκλησία κατέστησε τις μεταξύ τους σχέσεις ιδιάζουσες και άφηνε ικανό πεδίο ώστε τα περιθώρια συνεργασίας να εξαρτώνται τελικά από την προσωπικότητα του εκάστοτε αυτοκράτορα και του κάθε πατριάρχη.\nΚαι η λίστα δεν τελειώνει…\nΕίναι πολλές οι παρανοήσεις αναφορικά με την ανατολική εκδοχή της ρωμαϊκής αυτοκρατορίας, πολλά τα σκοτεινά σημεία και ακόμα περισσότερα τα αναπάντητα ερωτήματα. Κέντρο αυτών παραμένει η σχέση του Νεοέλληνα με την υπερχιλιόχρονη οντότητα, που διαισθάνεται ότι στέγασε τον «ελληνισμό» του, έναν πολιτισμό που «επικρατεί των όπλων» δια των έργων του λόγου, που μορφώνει και διαμορφώνει τις κοινωνίες με τρόπο αναγνωρίσιμο σε σύμπασα πια τη σύγχρονη Ευρώπη.\nDavis R. H. C., Ιστορία της Μεσαιωνικής Ευρώπης: Από τον Μέγα Κωνσταντίνο στον Άγιο Λουδοβίκο, Εκδόσεις Κριτική: Αθήνα 2011.\nΚαραγιαννόπουλος Ι., Το Βυζαντινό Κράτος, Εκδόσεις Βάνιας (Δ’ Έκδοση): Θεσσαλονίκη 2001.\nΡεπούση Μαρία, Μαθήματα Ιστορίας: Από την Ιστορία στην Ιστορική Εκπαίδευση, Εκδόσεις Καστανιώτης: Αθήνα 2004.\nΧριστοφιλοπούλου Αικατερίνα, Βυζαντινή Ιστορία: Γ’1 1081-1204, Αθήνα 2001.


Αρχική Οικονομία Δώρο Πάσχα: Σε δύο δόσεις πληρώνονται οι εργαζόμενοι\nΜε βάση το ποσό της αποζημίωσης ειδικού σκοπού θα υπολογιστεί το Δώρο Πάσχα που θα λάβουν οι δικαιούχοι του επιδόματος των 534 ευρώ, όπως προβλέπει η νομοθετική ρύθμιση που κατατέθηκε στη Βουλή.\nΕιδικότερα, σύμφωνα με το Γενικό Λογιστήριο του Κράτους, η δαπάνη για να πληρωθεί το Δώρο Πάσχα στους εργαζόμενους που βρίσκονται σε αναστολή θα φτάσει τα 185 εκατομμύρια ευρώ και αφορά στους εργαζόμενους των οποίων η σύμβαση έχει τεθεί σε αναστολή εντός του χρονικού διαστήματος από την 1η Ιανουαρίου μέχρι την 30η Απριλίου του 2021.\nΌσον αφορά στο Δώρο Πάσχα, το κράτος θα πληρώσει την αναλογία για την χρονική περίοδο αναστολής της σύμβασης εργασίας, εντός του πρώτου 4μήνου, με βάση υπολογισμού τα 534 ευρώ της αποζημίωσης ειδικού σκοπού.\nΟ εργοδότης θα πληρώσει μειωμένο Δώρο Πάσχα για τη χρονική περίοδο κατά την οποία ο μισθωτός εργάστηκε κανονικά, πάντα εντός του 4μήνου Ιανουάριος – Απρίλιος, με βάση υπολογισμού τον ονομαστικό μισθό του.\nΓια τους μισθωτούς το επίδομα εορτών Πάσχα είναι ίσο με μισό μηνιαίο μισθό για τους αμειβόμενους με μισθό και με 15 ημερομίσθια για τους αμειβόμενους με ημερομίσθιο. Καταβάλλεται στο ακέραιο εφόσον η σχέση εργασίας των μισθωτών με τον εργοδότη είχε διάρκεια ολόκληρη την επίμαχη χρονική περίοδο, δηλαδή από 1ης Ιανουαρίου μέχρι 30ης Απριλίου. Όσοι δεν έχουν συμπληρώσει το παραπάνω χρονικό διάστημα, δικαιούνται αναλογία Δώρου Πάσχα, το οποίο υπολογίζεται σε ποσό ίσο με 1/15 του μισού μηνιαίου μισθού για κάθε 8 ημέρες διαρκείας της εργασιακής σχέσης.\nΠροηγούμενο άρθροΔήμος Νεάπολης-Συκεών: Επαναληπτική δημοπρασία για την αξιοποίηση υπόγειου πάρκινγκ\nΕπόμενο άρθροΔήμος Νεάπολης-Συκεων: Διαδικτυακά μαθήματα Πρώτων Βοηθειών από την ΕΔΟΜΑΚ\nΠληρωμές από e-ΕΦΚΑ και ΟΑΕΔ από σήμερα – Ποιοι κληρονόμοι παίρνουν αναδρομικά\nΣταϊκούρας: Ανάγκη να γίνουν αποφασιστικά βήματα σε τρία, καθοριστικής σημασίας, πεδία


Δυνατό φιλικό με την ΑΕΛ δίνει ο Ολυμπιακός Β. την Κυριακή - Magnesia News\nΑναχωρούν την Τρίτη για το Παγκόσμιο Kyokushinkai karate του Τόκιο Μάριος…\nΠερισσότερα από 2.000 αθλητές και συνοδοί στη Μαγνησία, για τον ορεινό…\n«Όσο κι αν προσπαθούν οι δυο ομάδες μας δεν πρόκειται να…\nΑρχική ΠΟΔΟΣΦΑΙΡΟ FOOTBALL LEAGUE Δυνατό φιλικό με την ΑΕΛ δίνει ο Ολυμπιακός Β. την Κυριακή\nΔυνατό φιλικό με την ΑΕΛ δίνει ο Ολυμπιακός Β. την Κυριακή\nΔημοσιεύθηκε 13/08/2019 20:24\nΈνα πολύ δυνατό φιλικό θα δώσει την προσεχή Κυριακή στις 18.00 στο Βελεστίνο ο Ολυμπιακός Βόλου κόντρα στην ΑΕΛ. Η ανακοίνωση:\n«Η ΠΑΕ Α.Σ. Ολυμπιακός Βόλου 1937 ανακοινώνει τη διεξαγωγή φιλικού παιχνιδιού με αντίπαλο την ΑΕΛ, η οποία προετοιμάζεται για την έναρξη του πρωταθλήματος της Σούπερ Λιγκ 1. Η φιλική αναμέτρηση θα διεξαχθεί την Κυριακή 18/8/2019 στο δημοτικό στάδιο του Βελεστίνου και θα αρχίσει στις 18.00. Η τιμή του εισιτηρίου ορίστηκε στα 5 ευρώ.\n«Η ΠΑΕ Α.Σ. Ολυμπιακός Βόλου 1937 ευχαριστεί την Ιατρική Απεικόνιση Βόλου, Διαγνωστικό Κέντρο (Αγ. Νικολάου 9 Βόλος), για τις ιατρικές υπηρεσίες που παρείχε στους αθλητές του ποδοσφαιρικού τμήματος», τονίζεται σε ανακοίνωση των ερυθρολεύκων.\nΣυνελήφθησαν τρεις φίλαθλοι του Ολυμπιακού για πτήση drone


This is a discussion on ΑΕΚ within the ΠΟΔΟΣΦΑΙΡΟ forums, part of the ΑΘΛΗΤΙΚΗ ΕΝΗΜΕΡΩΣΗ category; Ο Γκαλίτσιος σέρβιρε και ο Μήτρογλου σκόραρε στο 89' ( 1-1 ) αφήνοντας την ΑΕΚ για τέταρτο συνεχόμενο εντός έδρας ...\n21-02-2011, 01:29: #41\nΑΕΚ-Πανιώνιος 1-1 (videos)\nΟ Γκαλίτσιος σέρβιρε και ο Μήτρογλου σκόραρε στο 89' (1-1) αφήνοντας την ΑΕΚ για τέταρτο συνεχόμενο εντός έδρας παιχνίδι μακριά από τη νίκη. Λεμονής εναντίον Χιμένεθ, η απάντηση του τεχνικού της Ενωσης. Εξηγήσεις ζήτησε μερίδα οπαδών της ΑΕΚ (videos).\nΗ υποδειγματική αμυντική προσήλωση του Πανιωνίου και το ασφυκτικό πρέσινγκ στο μισό γήπεδο πήγαν στράφι στο πρώτο ημίχρονο από μια στημένη μπάλα της ΑΕΚ. Με την ενδεκάδα του Πανιωνίου να αμύνεται πίσω από τη σέντρα (ακόμα και ο μοναδικός προωθημένος Μήτρογλου) η ΑΕΚ αδυνατούσε να πατήσει στην περιοχή του Μάχο.\nΟ μοναδικός τρόπος αναζήτησης του γκολ ήταν τα μακρινά σουτ του Σκόκο και οι στημένες μπάλες. Οι κυανέρυθροι είχαν κλείσει καλά τους χώρους στα χαφ περιορίζοντας τη δραστηριότητα της επιθετικής τριάδας (Μπλάνκο-Λυμπερόπουλος-Σκόκο) πίσω από τον Μπάχα.\nΟ Μπλάνκο εγκλωβίστηκε στο δεξί άκρο της επίθεσης, ο Λυμπερόπουλος είχε πότε τον Όμο και πότε τον Γκαλίτσιο σκιά του, ενώ ο Σκόκο έφτανε μέχρι τα 3/4 του γηπέδου αλλά από εκεί και πέρα τίποτα άξιο αναφοράς…\nΕπιβεβαίωση της παραπάνω εικόνας του αγώνα ήταν το γκολ της ΑΕΚ στις καθυστερήσεις του πρώτου μέρους. Ο Σκόκο εκτέλεσε το κόρνερ, ο Καφές με τον Μπλάνκο συνεργάστηκαν με κεφαλιές, ο Μάχο απομάκρυνε αλλά στη νέα σέντρα ο Λυμπερόπουλος με κοντινή κεφαλιά σκόραρε στην πρώτη φάση που η ΑΕΚ απείλησε πραγματικά τον Πανιώνιο.\nΌ,τι είπαμε για το πρώτο μέρος κρατήστε το και για το δεύτερο. Μετά το διάλλειμα για το γκολ ο αγώνας έγινε και πάλι υποτονικός. Λάθη στις μεταβιβάσεις, δυνατά μαρκαρίσματα, και έλλειψη συνεργασιών των χαφ με τους επιθετικούς.\nΗ μοναδική φάση που ξύπνησε τα πνεύματα, ήταν η απαράδεκτη ενέργεια του Ριέρα, ο οποίος χτύπησε στο πρόσωπο τον Καφέ, δίχως ωστόσο αυτή η κίνηση του να γίνεται αντιληπτή από διαιτητή και βοηθούς.\nΤο φινάλε του αγώνα, ήταν ίδιο με αυτό του πρώτου μέρους. Αυτή τη φορά, όμως, ήταν διαφορετικοί οι πρωταγωνιστές. Ο Πανιώνιος σκόραρε στη μοναδική φορά που πάτησε την περιοχή της ΑΕΚ. Οι Γκαλίτσιος-Μήτρογλου συνεργάστηκαν με το νεαρό επιθετικό να στέλνει την μπάλα στα δίχτυα του Σάχα.\nΜε το σφύριγμα της λήξης ακολούθησε ένταση στη φυσούνα του ΟΑΚΑ. Οι παίκτες των δύο ομάδων είχαν έντονες αντιπαραθέσεις με αφορμή το χτύπημα του Ριέρα στον Καφέ.\nΗ ΑΕΚ επαναπαύτηκε, "κάθισε" πάνω στο 1-0 και το πλήρωσε στο 90'.\nΟ Μήτρογλου. Έχει το ένστικτο του σκόρερ και στην παραμικρή ευκαιρία που του παρουσιάζεται το αποδεικνύει.\nΟ Μπαχά. Έπαιξε στην κορυφή της επίθεσης και δεν τον αισθάνθηκαν ούτε μία φορά οι αμυντικοί του Πανιωνίου.\n2ο λεπτό: Μακρινό σουτ Σκόκο, η μπάλα θα περάσει δίπλα από το δοκάρι του Μάχο.\n10ο λεπτό: Σουτ Μήτρογλου έξω από την περιοχή, η μπάλα πάνω από τα δοκάρια του Σάχα.\n23ο λεπτό: Νέο σουτ του Σκόκο, και πάλι έξω από την περιοχή, ο Μάχο μπλοκάρει σταθερά.\n32ο λεπτό: Και πάλι με δυσκολία η ΑΕΚ φτάνει στη δημιουργία ευκαιρίας με τον Μπλάνκο να σουτάρει από τον άξονα και την μπάλα να περνάει πολύ ψηλά, άουτ.\n45ο λεπτό + 1', ΓΚΟΛ: Φάση διαρκείας στην εστία του Πανιωνίου. Μετά από κόρνερ του Σκόκο, ο Καφές πήρε την πρώτη κεφαλιά, ο Μπλάνκο τη δεύτερη με τον Μάχο να αποκρούει. Ο Αργεντινός πήρε την απόκρουση, έβγαλε τη σέντρα και ο Λυμπερόπουλος με κοντινή κεφαλιά έστειλε την μπάλα στα δίχτυα. Δείτε\n48ο λεπτό: Απαράδεκτη ενέργεια από τον Σίτο Ριέρα, ο οποίος χτυπάει εκτός φάσης στο πρόσωπο τον Παντελή Καφέ. Ο διαιτητής Μάνταλος δεν αντιλήφθηκε το γεγονός, όπως και ο βοηθός του. Δείτε\n63ο λεπτό: Αναγκαστική αλλαγή για την ΑΕΚ με το Νασούτι να παίρνει τη θέση του Γιάχιτς. Οι πρώτες εκτιμήσεις του ιατρικού επιτελείου της Ένωσης κάνουν λόγο για θλάση στο δικέφαλο.\n89ο λεπτό, ΓΚΟΛ: Ο Πανιώνιος ισοφαρίζει με κοντινό πλασέ του Μήτρογλου έπειτα από σέντρα του Γκαλίτσιου από τα δεξιά. Δείτε\n90ο λεπτό: Κεφαλιά Νασούτι, μετά από κόρνερ του Λεονάρντο, η μπάλα απομακρύνεται από αμυντικούς του Πανιωνίου.\nΒοηθοί: Τρύφων, Τουμπακάρης\n43'Κίτρινη κάρτα ο Μάκος\n45'Σκοράρει ο Λυμπερόπουλος\n63'Αντικαταστάθηκε ο Γιάχιτς\n63'Πέρασε στον αγώνα ο Νασούτι\n68'Αντικαταστάθηκε ο Μπαχά\n68'Πέρασε στον αγώνα ο Μίτσελ\n78'Κίτρινη κάρτα ο Ομο\n81'Κίτρινη κάρτα ο Κουμορτζί\n83'Αντικαταστάθηκε ο Σκόκο\n83'Πέρασε στον αγώνα ο Λεονάρντο\n86'Αντικαταστάθηκε ο Ομο\n86'Πέρασε στον αγώνα ο Κούκετς\n89'Σκοράρει ο Μήτρογλου\n27-02-2011, 22:10: #42\nΕργοτέλης-ΑΕΚ 2-3 (videos)\nΧορταστικό ματς και σημαντικό διπλό της μισής" ΑΕΚ (3-2) στο βροχερό Παγκρήτιο. Μπλάνκο, Μπερνς και Γεωργέας σκόραραν για την Ενωση που πήρε φόρα για τον πρώτο ημιτελικό Κυπέλλου με τον ΠΑΟΚ, την ερχόμενη Τετάρτη στο ΟΑΚΑ (videos).\nΤο ρίσκο του Μανόλο Χιμένεθ να αφήσει εκτός ομάδας τις “κολώνες” Λυμπερόπουλο και Δέλλα ελέω ΠΑΟΚ και να παρατάξει μια εντελώς νέα ενδεκάδα στο Παγκρήτιο, δικαίωσε τον Ισπανό τεχνικό μετά από σχεδόν ένα μήνα αποτυχημένων αποτελεσμάτων.\nΗ ΑΕΚ στηριζόμενη στους δυο πολύ γρήγορους κυνηγούς της, Μπλάνκο και Μπέρνς, αλλά και στον άκρως ουσιαστικό Γκερέιρο, ήταν η απόλυτη κυρίαρχος στο βρεγμένο τερέν του γηπέδου του Ηρακλείου και δίκαια πήρε την πρωτοπορία στο σκορ με το επεισοδιακό γκολ του Αργεντίνου στο 36ο λεπτό.\nΕίχε προηγηθεί η μεγάλη ευκαιρία του σκόρερ μόλις στο 6ο λεπτό όταν η προσπάθειά του “πνίγηκε“ στα λιμνάζοντα νερά του αγωνιστικού χώρου καθώς και το εξόφθαλμο λάθος του πρώτου βοηθού που σταμάτησε τον Αργεντίνο υποδεικνύοντας τον σε θέση οφ σάιντ στο 30ο λεπτό. Σε όλα αυτά ο Εργοτέλης αντιπαρέθεσε μια πολύ κακή εμφάνιση, ίσως τη χειρότερη στο γήπεδό του, χωρίς κυκλοφορία και ομοιογένεια που δεν μπορούσε να σταματήσει τις γρήγορες αντεπιθέσεις των φιλοξενουμένων. Είναι χαρακτηριστικό ότι η πρώτη ευκαιρία για τους γηπεδούχους ήρθε στο 28ο λεπτό από το σουτ του Μπούντιμιρ.\nΗ ΑΕΚ μπήκε στο δεύτερο ημίχρονο με διάθεση να τελειώσει το παιχνίδι πετυχαίνοντας ένα ακόμη γκολ. Ένα γκολ που ήρθε μόλις στο 49ο λεπτό από νέα ατομική προσπάθεια του Γκερέιρο και το ιδανικό τελείωμα του Νέιθαν Μπέρνς.\nΤο γκολ επιτεύχθηκε για την ΑΕΚ το παιχνίδι όμως δεν είχε τελειώσει αφού εννέα λεπτά αργότερα ο διαιτητής Κωνσταντινέας υπέδειξε πέναλτι στο χέρι του Μανωλά και ταυτόχρονα απέβαλε με δεύτερη κίτρινη τον διεθνή αμυντικό της Ένωσης. Ο Λεάλ έκανε με ιδανική εκτέλεση το 1-2 και ο Εργοτέλης με παίκτη παραπάνω πλέον ξεκινούσε για την ισοφάριση.\nΤην ίδια στιγμή, ο Χιμένεθ περνούσε πίσω τον Ματέος και έριχνε στον αγωνιστικό χώρο τον Μπούμπα Ντιόπ καταφέρνοντας να καλύψει το κενό που άφησε πίσω του ο Μανωλάς.\nΗ κίνηση του Ισπανού τεχνικού δεν εμπόδισε το Νίκο Καραγεωργίου να διατάξει γενική αντεπίθεση, η οποία ωστόσο που δεν απέδωσε τα αναμενόμενα για τους Κρητικούς.\nΜάλιστα, αντί να πανηγυρίσουν την ισοφάριση είδαν το Νίκο Γεωργέα να σημειώνει το 1-3 σε μια υποδειγματική αντεπίθεση των παικτών της ΑΕΚ που ξεκίνησε από τους νεοεισελθέντες Μπαχά και Μίτσελ. Οι τίτλοι τέλους της αναμέτρησης έπεσαν με το γκολ που σημείωσε ο Φραγκουλάκης στο 98' από το απευθείας χτύπημα φάουλ όπως είχε κάνει στην αναμέτρηση του 1ου γύρου.\nΟ Μανόλο Χιμένεθ στηρίχθηκε στην ταχύτητα των επιθετικών του και δεν έχασε. Μπέρνς και Μπλάνκο αναστάτωσαν πολλές φορές την άμυνα του Εργοτέλη ξεπερνώντας και τον βαρύ αγωνιστικό χώρο του Παγκρητίου.\nΟ Ρότζερ Γκερέιρο δεν δημιούργησε μόνο τα δυο από τα τρία γκολ της ΑΕΚ. Ήταν και ο παίκτης που οργάνωνε όλο το παιχνίδι της ΑΕΚ σε ένα δύσκολο τερέν.\nΣχεδόν ανύπαρκτη η επιθετική γραμμή του Εργοτέλη στη μεγαλύτερη διάρκεια της αναμέτρησης αποτέλεσε εύκολη λεία για τους αμυντικούς της ΑΕΚ. Το βαρύ πυροβολικό των γηπεδούχων Μάριο Μπούντιμιρ κινήθηκε σε ρηχά νερά.\n6ο λεπτό: Πρώτη αξιόλογη φάση του αγώνα. Ο Γκερέιρο έβγαλε στην πλάτη της άμυνας του Εργοτέλη τον Μπλάνκο, ο Αργεντίνος έκανε το κοντρόλ, αλλά έχασε την ισορροπία του στον γεμάτο νερά αγωνιστικό χώρο.\n13ο λεπτό: Πολύ δυνατό σουτ του Ματέος από τα 35 μέτρα, ο Δασκαλάκης δεν συγκράτησε τη μπάλα, αλλά ο επερχόμενος Μπλάνκο ξεκίνησε από θέση οφ σάιντ.\n28ο λεπτό: Σε πλεονεκτική θέση ο Μπούντιμιρ , μέσα στην περιοχή του Σάχα , έπιασε το σουτ αλλά ο Νασούτι με προβολή έδιωξε τον κίνδυνο για την ΑΕΚ.\n30ο λεπτό: Λάθος υπόδειξη του πρώτου βοηθού Μποζαντζίδη που σταμάτησε με οφσάιντ τον Μπλάνκο, ο οποίος έφευγε μόνος απέναντι στον Δασκαλάκη. Η μπάλα είχε φτάσει στον επιθετικό της ΑΕΚ από κεφαλιά παίκτη του Εργοτέλη.\n36ο λεπτό: Γκολ 0-1 Μπλάνκο: Η ΑΕΚ προηγείται με επεισοδιακό τρόπο. Ο Γκερέιρο με εντυπωσιακή ατομική προσπάθεια από δεξιά έβγαλε τη συρτή σέντρα, ο Μπλάνκο προσπάθησε να πετύχει το γκολ, η μπάλα πήρε ύψος για να την διώξει πάνω στη γραμμή προσωρινά ο Δασκαλάκης, ο Νασούτι επιχείρησε για δεύτερη φορά να τη σπρώξει στα δίχτυα αλλά και πάλι ο τερματοφύλακας του Εργοτέλη έδιωξε, για να έρθει με γυριστό ο Μπλάνκο και να τη στείλει στα δίχτυα. Δείτε\n42ο λεπτό: Σέντρα του Ρουμπάκη, ο Ορφανός έπιασε την "κεφαλιά ψαράκι" αλλά η μπάλα πέρασε άουτ.\n44ο λεπτό: Εκτέλεση κόρνερ από το Ρομάνο, ο Σάχα έδιωξε άτσαλα, η μπάλα έφτασε στον Ολίσε που έπιασε το σουτ στην κενή εστία με το Νασούτι να απομακρύνει τον κίνδυνο με προβολή.\n47ο λεπτό: Σέντρα του Λαγού απο δεξιά, ο Μπερνς έπιασε απευθείας το σουτ από το ύψος του πέναλτι, με την μπάλα να περνάει ελάχιστα άουτ.\n49ο λεπτό Γκολ 0-2 Μπέρνς: Νέα ατομική προσπάθεια του Γκερέιρο μέσα στην περιοχή του Εργοτέλη, ο Πολωνός έκανε τη σέντρα-σουτ και ο Μπέρνς με προβολή παραβίασε για δεύτερη φορά την εστία των Κρητικών. Δείτε\n58ο λεπτό Γκολ 1-2 Λεάλ: Ο Ρομάνο εκτέλεσε φάουλ, ο Μπούντιμιρ έπιασε την κεφαλιά μέσα στην περιοχή της ΑΕΚ, η μπάλα ανακόπηκε από τον Μανωλά με τον διαιτητή να υποδυκνύει πέναλτι στο χέρι του "κιτρινόμαυρου" παίκτη και να αποβάλει τον αμυντικό της ΑΕΚ. Το πέναλτι χτύπησε εύστοχα ο Λεάλ. Δείτε\nτο πέναλτι και\nτην εύστοχη εκτέλεση του Λεάλ.\n82ο λεπτό: Δυναμικό μπάσιμο του Λεάλ από αριστερά, ο παίκτης του Εργοτέλη έφτασε στη μικρή περιοχή του Σάχα, έβγαλε την παράλληλη σέντρα αλλά ο επερχόμενος Ρομάνο δεν πρόλαβε να τη στείλει στα δίχτυα.\n90ο λεπτό: Εκτός αγωνιστικού χώρου ο τεχνικός του Εργοτέλη Νίκος Καραγεωργίου με τον γενικό αρχηγό της ΑΕΚ Βασίλη Δημητριάδη. Λίγο έλειψε να πιαστούν στα χέρια με αποτέλεσμα το παιχνίδι να διακοπεί για δύο λεπτά και ο διαιτητής να αποβάλει και τους δυο.\n95ο λεπτό Γκόλ 1-3 Γεωργέας: Αντεπίθεση της ΑΕΚ με τον Μπαχά που βρήκε τον Μίτσελ, ο Ισπανός άδειασε τους αμυντικούς που τον ακολουθούσαν, στάθηκε όρθιος και προσέφερε έτοιμο γκολ στο Νίκο Γεωργέα. Δείτε\n98ο λεπτό Γκολ 2-3 Φραγκουλάκης : Εκπληκτικό χτύπημα φάουλ του Φραγκουλάκη που νίκησε τον Σάχα και μείωσε δευτερόλεπτα πριν ο Κωνσταντινέας σφυρίξει τη λήξη. Δείτε\nΒΟΗΘΟΙ: Δ.ΜΠΟΖΑΤΖΙΔΗΣ, Η.ΑΛΕΞΕΑΣ\nΣήφης Δασκαλάκης, Μάριο Χίμπλινγκερ, Τόμας Βίζιο (79' Λευτέρης Γιαλούσης), Γκεόργκι Σασιασβίλι, Εγκούτου Ολίσε, Μανώλης Ρουμπάκης, Ντιέγκο Ρομάνο, Μανουέλ Ζούνιορ, Μάριο Μπουντιμίρ, Μάρις Βερπακόφσκις (53' Σέρχιο Λεάλ), Δημήτρης Ορφανός (53' Μιχάλης Φραγκουλάκης)\nΣεμπάστιαν Σάχα, Νταβίντ Ματέος, Νίκος Γεωργέας, Νίκος Καράμπελας, Κριστιάν Νασούτι, Κώστας Μανωλάς , Ρότζερ Γκερέιρο (66' Πάπα Μπούμπα Ντιόπ), Παντέλης Καφές, Παναγιώτης Λαγός, Νέιθαν Μπερνς (86' Μαδέρα Μίτσελ), Ισμαέλ Μπλάνκο (73' Ναμπίλ Μπαχά)\n36'Σκοράρει ο Μπλάνκο\n38'Κίτρινη κάρτα ο Μανωλάς\n49'Σκοράρει ο Μπερνς\n53'Αντικαταστάθηκε ο Ορφανός\n53'Αντικαταστάθηκε ο Βερπακόφσκις\n53'Πέρασε στον αγώνα ο Φραγκουλάκης\n53'Πέρασε στον αγώνα ο Λεάλ\n58'Αποβλήθηκε με δεύτερη κίτρινη ο Μανωλάς\n60'Σκοράρει με πέναλτι ο Λεάλ\n61'Κίτρινη κάρτα ο Ματέος\n66'Αντικαταστάθηκε ο Γκερέιρο\n66'Πέρασε στον αγώνα ο Ντιόπ\n73'Πέρασε στον αγώνα ο Μπαχά\n73'Αντικαταστάθηκε ο Μπλάνκο\n76'Κίτρινη κάρτα ο Φραγκουλάκης\n79'Αντικαταστάθηκε ο Βίζιο\n79'Πέρασε στον αγώνα ο Γιαλούσης\n81'Κίτρινη κάρτα ο Καράμπελας\n86'Πέρασε στον αγώνα ο Μίτσελ\n86'Αντικαταστάθηκε ο Μπερνς\n94'Σκοράρει ο Γεωργέας\n95'Κίτρινη κάρτα ο Γεωργέας\n98'Σκοράρει ο Φραγκουλάκης\n06-03-2011, 23:15: #43\nΑΕΚ-ΠΑΟΚ 4-0 (videos)\nΜε μια χορταστική τεσσάρα επί του ελλιπούς ΠΑΟΚ θα κάνει Καθαρή Δευτέρα η ΑΕΚ (4-0). Ελαμψε ο Σκόκο, σκόραραν επίσης Ντιόπ και Δέλλας. Σε θέση εκτός play off o "Δικέφαλος του Βορρά". Χιμένεθ: "Σήμερα πήραμε 4 βαθμούς". Χάβος: "Δεν χάνω την εμπιστοσύνη μου στην ομάδα" (videos).\nΛες και είχαμε ξεμείνει στο ΟΑΚΑ από το βράδυ της Τετάρτης νιώσαμε όσοι είδαμε τον Πάπα Μπούμπα Ντιόπ να πραγματοποιεί εντυπωσιακό άλμα και να καρφώνει την μπάλα στα δίχτυα του ΠΑΟΚ στο 11ο λεπτό. Φάση-καρμπόν με αυτές του Κυπέλλου, τέσσερις ημέρες νωρίτερα, όπου ο Σενεγαλέζος χαφ είχε πραγματοποιήσει εξίσου εντυπωσιακές κεφαλιές σε στημένες μπάλες της ΑΕΚ, μόνο που τότε οι προσπάθειες του σταμάτησαν δις, στο δοκάρι του Δικέφαλου του Βορρά.\nΣτα πρώτο ημίχρονο η ΑΕΚ ήταν εξαιρετική καθώς έπαιξε γρήγορο ποδόσφαιρο, με εναλλαγές θέσεων στη μεσοεπιθετική γραμμή, ανάπτυξη από τα άκρα και οργανωμένα τελειώματα των φάσεων.\nΣαφώς και έπαιξε ρόλο το γεγονός ότι ο Χιμένεθ δεν πειραματίστηκε με τον Μπάχα, αλλά έβαλε στην κορυφή της επίθεσης τον Μπλάνκο ενώ δίπλα έβγαινε συχνά σαν δεύτερο φορ, ο Σκόκο. Ο ΠΑΟΚ δίχως τους τιμωρημένους Γκαρσία, Λίνο και Ίβιτς, και με τον Βιεϊρίνια να είναι τραυματίας, ήταν σε μειονεκτική θέση. Η εσωτερική μετακίνηση του Σνάουτσνερ στο αριστερό άκρο άμυνας δεν πέτυχε, η μπάλα μεσοεπιθετικά χανόταν και ότι απέμενε ήταν κάποιες πρωτοβουλίες του Ελ Ζαρ και του Σαλπιγγίδη.\nΣτο πρώτο μέρος, πέρα από το γκολ του Ντιόπ στο 11ο λεπτό, η Ένωση θα μπορούσε να είχε σκοράρει με το πλασέ του Μπλάνκο (23’) από τη μικρή περιοχή που πέρασε άουτ αλλά και με το σουτ του Μίτσελ (27’) το οποίο κατευθυνόταν στο αριστερό παραθυράκι του Κρέσιτς, αλλά κόντραρε και πέρασε πάνω από τα δοκάρια του ΠΑΟΚ.\nΗ αντίδραση του ΠΑΟΚ είχε μόνο τρίλεπτη διάρκεια. Από το 30 έως το 33, ο Ελ Ζαρ αναστάτωσε την άμυνα της ΑΕΚ, αρχικά με τις εκτελέσεις των στημένων του οι οποίες απομακρύνθηκαν με δυσκολία από Ματέος και Δέλλα, και εν συνεχεία με ένα σλάλομ και σουτ το οποίο έδιωξε χαμηλά στη γωνία ο Σάχα.\nΑπό τις 12 Δεκεμβρίου είχε να νικήσει εντός έδρας η ΑΕΚ, 4-0 την ΑΕΛ. Επέστρεψε στις νίκες, πρώτη για το 2011(!), πάλι με τεσσάρα.\nΑπό τη στιγμή που πέρασε ο κίνδυνος η ΑΕΚ ξαναβγήκε στην επίθεση και έφτασε στο 2-0 μετά από ωραία σέντρα του Γεωργέα και σουτ στην κίνηση από τον Σκόκο. Ο Γεωργέας την ώρα που πήρε την μπάλα από τον Γκερέιρο ήταν ακριβώς στην ίδια ευθεία με τον τελευταίο αμυντικό του ΠΑΟΚ. Το ρεσιτάλ ευκαιριών των κιτρινόμαυρων στο πρώτο ημίχρονο, ολοκληρώθηκε με τεχνικό σουτ του Σκόκο έξω από την περιοχή το οποίο απομάκρυνε με φοβερή εκτίναξη ο Κρέσιτς.\nΟ Αργεντινός είχε πάρει φόρα και το ματς με τον ΠΑΟΚ του ταίριαζε γάντι για να κάνει τα τρελά του. Μετά το γκολ στο 35 και το ωραίο σουτ στο 42, συνέχισε στον ίδιο ρυθμό.\nΈνα δυνατό σουτ έξω από την περιοχή στο 50’ και ένα καταπληκτικό γκολ με πέρασμα ανάμεσα από Τσουκαλά-Αθανασιάδη και βολέ στην απέναντι γωνία του Κρέσιτς (55’) ήταν στοιχεία αρκετά για να ακούσει ρυθμικά το όνομα του στο ΟΑΚΑ.\nΜετά το 3-0 τη σκυτάλη από τον Σκόκο πήρε ο Μπλάνκο. Ο Αργεντινός φορ έφτασε κοντά στο γκολ πρώτα με κεφαλιά στο δοκάρι και έπειτα με σουτ μέσα από την περιοχή, το οποίο απέκρουσε ο Κρέσιτς.\nΑυτό που δεν κατάφερε ο Μπλάνκο το πέτυχε ο Δέλλας σε μια προώθηση του. Στο 79ο λεπτό ο κεντρικός αμυντικός της ΑΕΚ εκμεταλλεύτηκε το καλοχτυπημένο κόρνερ του Ροζέριο, πρόλαβε τον Κρέσιτς και με κεφαλιά διαμόρφωσε το τελικό ΑΕΚ-ΠΑΟΚ 4-0. Νέο (τρίτο και τελευταίο) ραντεβού ΑΕΚ-ΠΑΟΚ την επόμενη Τετάρτη (16/3), αυτή τη φορά στην Τούμπα...\nDailymotion - aek paok HL first half - a Sports & Extreme video\nDailymotion - aek paok HL second half - a Sports & Extreme video\nΤο γρήγορο γκολ που έψαχνε η ΑΕΚ ήρθε στο 11ο λεπτό, σε αντίθεση με το ματς Κυπέλλου. Από εκεί και πέρα οι παίκτες του Χιμένεθ έπαιξαν πιο ελεύθερα, δημιούργησαν πολλές φάσεις και σκόραραν τέσσερα γκολ.\nο Νάτσο Σκόκο. Ήταν η βραδιά του, έκανε τα δικά του και σημείωσε δύο πολύ ωραία γκολ...\nΟ Σνάουτσνερ έγινε αλλαγή στο ημίχρονο καθώς ταλαιπωρήθηκε πολύ από Σκόκο, Γεωργέα και όποιον άλλο έβγαινε στη δεξιά πλευρά ανάπτυξης της ΑΕΚ.\n2ο λεπτό: Πρώτο σουτ του αγώνα από τον Σκόκο, ο Κρέσιτς έπεσε στη γωνία του και μπλόκαρε δίχως πρόβλημα.\n4ο λεπτό: Ευκαιρία για την ΑΕΚ μετά από εκτέλεση κόρνερ, ο Γκερέιρο από κοντά νικήθηκε από αντίπαλα σώματα.\n11ο λεπτό: ΓΚΟΛ! Ο Γκερέιρο εκτέλεσε φάουλ από τα δεξιά, ο Κρέσιτς δίστασε να βγει και ο Ντιόπ με κεφαλιά έστειλε τη μπάλα στα δίχτυα για το 1-0.\n23ο λεπτό: Μεγάλη χαμένη ευκαιρία του Μπλάνκο, ο οποίος εξ επαφής πλάσαρε άουτ!\n27ο λεπτό: Δεξί σουτ του Μίτσελ, από το ύψος της μεγάλης περιοχής, η μπάλα πέρασε λίγο άουτ.\n35ο λεπτό: ΓΚΟΛ! Ο Γεωργέας πήρε τη μπάλα, γύρισε από τα δεξιά στον επερχόμενο Σκόκο και αυτός με πλασέ σε πρώτο χρόνο έστειλε τη μπάλα στα δίχτυα του ΠΑΟΚ για το 2-0.\n42ο λεπτό: Δυνατό σουτ του Σκόκο, ο Κρέσιτς πετάχτηκε και με το δεξί χέρι έδιωξε σε κόρνερ.\n50ο λεπτό: Δυνατό σουτ του Σκόκο έξω από την περιοχή, η μπάλα πέρασε λίγο άουτ.\n55ο λεπτό: ΓΚΟΛ! Θαυμάσιο γκολ από τον Σκόκο, ο οποίος πέρασε τους Αθανασιάδη και Τσουκαλά από τα αριστερά και με δυνατό σουτ έκανε το 3-0!\n60ο λεπτό: Σέντρα του Μάκου από τα αριστερά, ο Μπλάνκο έπιασε την κεφαλιά και έστειλε τη μπάλα στο δοκάρι.\n62ο λεπτό: Σουτ του Μπλάνκο, ο Κρέσιτς έδιωξε ενστικτωδώς.\n73o λεπτό: Ο Κρέσιτς έδιωξε δύσκολα το σουτ του Κρέσιτς.\n79ο λεπτό: ΓΚΟΛ! Ο Δέλλας με κεφαλιά μετά από κόρνερ του Γκερέιρο ανέβασε τον δείκτη του σκορ στο 4-0.\nΒΟΗΘΟΙ: Γ.ΠΑΝΟΥ, Α.ΚΑΡΑΤΖΙΚΑΣ\nΣεμπάστιαν Σάχα, Νταβίντ Ματέος, Νίκος Γεωργέας (78' Κώστας Μανωλάς ), Τραϊανός Δέλλας, Νίκος Καράμπελας, Ρότζερ Γκερέιρο (83' Περέιρα Λεονάρντο), Πάπα Μπούμπα Ντιόπ, Μαδέρα Μίτσελ, Γρηγόρης Μάκος, Ισμαέλ Μπλάνκο, Ιγκνάσιο Σκόκο (72' Ναμπίλ Μπαχά)\nΝτάριο Κρέσιτς , Μπρούνο Τσιρίλο, Πάμπλο Κοντρέρας, Ουέλιλτον Αραούζο Ετο, Μίροσλαβ Σνάουτσνερ (46' Λευτέρης Σακελλαρίου), Γιώργος Φωτάκης, Σταύρος Τσουκαλάς (65' Nτιέγκο Αρίας ), Βίκτορ Βιτόλο, Ναμπίλ Ελ Ζαρ, Δημήτρης Σαλπιγγίδης (59' Ζλάταν Μουσλίμοβιτς), Στέφανος Αθανασιάδης\n8'Κίτρινη κάρτα ο Σνάουτσνερ\n11'Σκοράρει ο Ντιόπ\n35'Σκοράρει ο Σκόκο\n46'Αντικαταστάθηκε ο Σνάουτσνερ\n46'Πέρασε στον αγώνα ο Σακελλαρίου\n55'Σκοράρει ο Σκόκο\n59'Αντικαταστάθηκε ο Σαλπιγγίδης\n59'Πέρασε στον αγώνα ο Μουσλίμοβιτς\n60'Δοκάρι ο Μπλάνκο\n65'Πέρασε στον αγώνα ο Αρίας\n66'Κίτρινη κάρτα ο Καράμπελας\n69'Κίτρινη κάρτα ο Τσιρίλο\n72'Πέρασε στον αγώνα ο Μπαχά\n72'Αντικαταστάθηκε ο Σκόκο\n78'Πέρασε στον αγώνα ο Μανωλάς\n78'Αντικαταστάθηκε ο Γεωργέας\n79'Σκοράρει ο Δέλλας\n83'Αντικαταστάθηκε ο Γκερέιρο\n14-03-2011, 00:53: #44\nΑΕΚ-Καβάλα 1-0 (video)\nΧρυσή αποδείχθηκε η αλλαγή του Νάτσο Σκόκο, ο οποίος στο 88ο λεπτό σκόραρε στη νίκη της ΑΕΚ με την Καβάλα (1-0). Με 10 παίκτες από το 53' οι φιλοξενούμενοι μετά την αποβολή του Καρντόσο.\nΕπιχειρώντας το ευρύτερο rotation από τότε που κάθησε στον πάγκο της ΑΕΚ παρέταξε το Δικέφαλο ο Μανόλο Χιμένεθ ελέω Τούμπας. Ο Ισπανός κατέβασε την ομάδα του με οκτώ νέα πρόσωπα σε σχέση με το τελευταίο παιχνίδι πρωταθλήματος κόντρα στον ΠΑΟΚ, ρίχνοντας στο παιχνίδι μετά από καιρό τον Νταντόμο αλλά και τον Γκέτσογλου που είχε μείνει για μεγάλο διάστημα εκτός λόγω τραυματισμού. Μέχρι και τον Μανωλά δεξί μπακ είδαμε να έχει υπό την επίβλεψή του τον Αμπντούν.\nΤο ρίσκο ωστόσο βγήκε στον τεχνικό της ΑΕΚ, αφού η γνωστή καλή Καβάλα δεν εμφανίστηκε στο χορτάρι του ΟΑΚΑ στο πρώτο ημίχρονο. Όχι βέβαια ότι είδαμε μια καλή ΑΕΚ. Αντίθετα οι δυο ομάδες “κολύμπησαν” σε πολύ ρηχά νερά στα πρώτα 45 λεπτά της αναμέτρησης δημιουργώντας ελάχιστες φάσεις μπροστά από τα τέρματα των Σάχα και Γκαλίνοβιτς.\nΗ ΑΕΚ είχε τον απόλυτο έλεγχο στο πρώτο 20λεπτο της αναμέτρησης και θα μπορούσε να είχε προηγηθεί αν ο Γκέντσογλου δεν ακουμπούσε τη μπάλα στην κεφαλιά του Μπαχά που κατέληξε στα δίχτυα στο 15ο λεπτό. Από το 20 και μετά οι Καβαλιώτες με κύριο εκφραστή τον Αμπντούν προσπάθησαν να προσεγγίσουν την εστία του Σάχα και κατάφεραν να απειλήσουν δυο φορές με τον Νικολάε. Οι “κιτρινόμαυροι” διαμαρτυρήθηκαν έντονα στο 36΄στον Θάνο γιατί δεν υπέδειξε την (δεύτερη) κίτρινη στον Καρντόσο ωστόσο όπως φάνηκε στο ριπλέι ο παίκτης της Καβάλας, ούτε τη μπάλα πήρε με το χέρι ούτε έκανε σκληρό φάουλ στο Λαγό.\nΙδανικά ξεκίνησε το δεύτερο ημίχρονο για την ΑΕΚ. Το δοκάρι του Μίτσελ στο 47΄ αλλά κυρίως η αποβολή με δεύτερη κίτρινη του Καρντόσο έξι λεπτά αργότερα (στο 53) δημιούργησε ιδανικές προϋποθέσεις για την ομάδα του Μανόλο Χιμένεθ. Όμως το ανακάτεμα της τράπουλας είχε ήδη κάνει εμφανή τα σημάδια του στο παιχνίδι της Ένωσης ακόμη κι όταν πέρασαν στον αγωνιστικό χώρο οι Γκερέιρο, Ντιόπ και Σκόκο κατά σειρά. Ο τελευταίος ωστόσο έμελλε να αποδειχθεί ο απο μηχανής θεός για την ΑΕΚ με το γκολ που σημείωσε δυο λεπτά πριν συμπληρωθεί το 90λεπτο κι ενώ όλα έδειχναν ότι το παιχνίδι οδηγείται στην λευκή ισοπαλία.\nΜε αυτό το γκολ η Ένωση βγήκε τριπλά κερδισμένη αφού αύξησε τη διαφορά από ένα συνδιεκδικητή της 3ης θέσης όπως είναι η Καβάλα, ξεκούρασε χωρίς απώλειες βασικούς της παίκτες ενόψει ΠΑΟΚ και πάει με ανεβασμένη ψυχολογία την Τούμπα.\nΟι “κιτρινόμαυροι” διαμαρτυρήθηκαν για χέρι του πεσμένου Βουτσίτσεβιτς στο 71΄ όπως και οι “Αργοναύτες” για μια αντίστοιχη φάση με τον Ματέος στο 86΄ τις οποίες ο Θάνος θεώρησε ακούσιες.\nDailymotion - ΑΕΚ ΚΑΒΑΛΑ ΦΑΣΕΙΣ ΚΑΙ ΓΚΟΛ - a Sports & Extreme video\nΗ είσοδος των Γκερέιρο, Ντιόπ και Σκόκο στο παιχνίδι, σε συνδυασμό με την αποβολή του Καρντόσο έστρωσε το δρόμο στην Ένωση για να πετύχει τη δεύτερη συνεχόμενη νίκη της στο πρωτάθλημα.\nΟ Νάτσο Σκόκο ήρθε από τον πάγκο για να χαρίσει στην ΑΕΚ μια ακόμη νίκη. Πολύ καλή και η παρουσία του Μανωλά ως δεξιού μπακ που τα πήγε περίφημα απέναντι σε ένα από τους πιο φορμαρισμένους παίκτες του πρωταθλήματος τον Αμπντούν.\nΚαθοριστική αποδείχθηκε η αποβολή του Καρντόσο στο 53ο λεπτό. Ο Αργεντινός άφησε με δέκα παίκτες την ομάδα του για σχεδόν 40 λεπτά και έχει μεγάλη ευθύνη για την ήττα.\n15o λεπτό: Ο Λυμπερόπουλος έβγαλε τη σέντρα, ο Μπαχά έπιασε την κεφαλιά, η μπάλα ακούμπησε στον Γκέντσογλου και κατέληξε στα δίχτυα του Γκαλινοβιτς, αλλά ο ποδοσφαιριστής της ΑΕΚ ήταν σε θέση οφσάιντ και το γκολ ακυρώθηκε.\n24ο λεπτό: Διαγώνιο σουτ του Νικουλάε, η μπάλα πέρασε δίπλα από το αριστερό δοκάρι του Σάχα.\n32ο λεπτό: Ζυγισμένη σέντρα του Ρίος στην καρδιά της άμυνας της ΑΕΚ, ο Νικουλάε απέναντι στον Σάχα και έχοντας στην πλάτη τον Νταντόμο αστόχησε στην προβολή που επιχείρησε.\n39ο λεπτό: Λυμπερόπουλος και Μπαχά έπαιξαν υποδειγματικά το 1-2, ο τελευταίος απέναντι από τον Γκαλίνοβιτς ανακόπηκε από τον Ντουγκλάο την τελευταία στιγμή.\n47ο λεπτό: Σουτ κεραυνός του Μίτσελ έξω από το ημικύκλιο της μεγάλης περιοχής της Καβάλας , η μπάλα τράνταξε το αριστερό δοκάρι του Γκαλίνοβιτς.\n58ο λεπτό: Ο Λυμπερόπουλος με κεφαλιά βρήκε τον Γκέντσογλου μόνο στο ύψος της μικρής περιοχής αλλά ο νεαρός διεθνής έχασε το βηματισμό του και μαζί την μεγαλύτερη ευκαιρία να σκοράρει για την ΑΕΚ.\n62ο λεπτό: Εκτέλεση φάουλ του Ρίος από δεξιά, η κεφαλία του Ντουγκλάο πέρασε άουτ.\n73ο λεπτό: Απευθείας χτύπημα φάουλ του Σκόκο η μπάλα περάσε ελάχιστα άουτ.\n82ο λεπτό: Ο Λαγός ανενόχλητος έξω από την περιοχή του Γκαλίνοβιτς, έπιασε το σουτ στέλνοντας τη μπάλα να περάσει πάνω από το οριζόντιο δοκάρι.\n88ο λεπτό: ΓΚΟΛ 1-0 Σκόκο: Μακρινή σέντρα του Γκερέιρο, ο Σκόκο διείσδυσε στην καρδιά της άμυνας της Καβάλας και με κεφαλιά έστειλε τη μπάλα στα δίχτυα του Γκαλίνοβιτς\n91ο λεπτό: Εκτέλεση φάουλ από τον Αμπντούν, ο Νικουλάε έκανε το γυριστό με τη μπάλα να περνάει ελάχιστα από το αριστερό δοκάρι του Σάχα.\nΒΟΗΘΟΙ: Λ.ΒΑΣΙΛΕΙΑΔΗΣ, Χ.ΜΑΓΙΑΝΝΗΣ\nΣεμπάστιαν Σάχα, Νταβίντ Ματέος, Σάββας Γκέντσογλου (62' Πάπα Μπούμπα Ντιόπ), Κώστας Μανωλάς, Κριστιάν Νασούτι, Κώστας Μανωλάς , Κλαούντιο Νταντόμο, Μαδέρα Μίτσελ, Παναγιώτης Λαγός, Ναμπίλ Μπαχά (70' Ιγκνάσιο Σκόκο), Νέιθαν Μπερνς (55' Ρότζερ Γκερέιρο ), Νίκος Λυμπερόπουλος\nΜάριο Γκαλίνοβιτς, Φερέιρα Ντουγκλάο, Ιγκόρ Τόμασιτς, Οράσιο Καρντόσο, Μάριους Νικουλάε, Σερζ Ντιέ, Τζαμέλ Αμπντούν, Λιονέλ Ρίος (74' Πιέρ Ντικρόκ), Μπρούνο Περεϊρίνια (46' Νεμάνια Βουτσίσεβιτς ), Μίρκο Χργκοβιτς, Μαρκ Φερτζέλ (84' Στέφανος Σιόντης)\n8'Κίτρινη κάρτα ο Καρντόσο\n23'Κίτρινη κάρτα ο Μανωλάς\n46'Αντικαταστάθηκε ο Περεϊρίνια\n46'Πέρασε στον αγώνα ο Βουτσίσεβιτς\n47'Δοκάρι ο Μίτσελ\n51'Δοκάρι ο Γκέντσογλου\n53'Αποβλήθηκε με δεύτερη κίτρινη ο Καρντόσο\n55'Πέρασε στον αγώνα ο Γκερέιρο\n55'Αντικαταστάθηκε ο Μπερνς\n62'Πέρασε στον αγώνα ο Ντιόπ\n62'Αντικαταστάθηκε ο Γκέντσογλου\n64'Κίτρινη κάρτα ο Ντουγκλάο\n70'Αντικαταστάθηκε ο Μπαχά\n70'Πέρασε στον αγώνα ο Σκόκο\n74'Πέρασε στον αγώνα ο Ντικρόκ\n74'Αντικαταστάθηκε ο Ρίος\n80'Κίτρινη κάρτα ο Νταντόμο\n84'Αντικαταστάθηκε ο Φερτζέλ\n84'Πέρασε στον αγώνα ο Σιόντης\n88'Σκοράρει ο Σκόκο\n93'Κίτρινη κάρτα ο Σκόκο\n94'Κίτρινη κάρτα ο Μίτσελ\n09-05-2011, 00:35: #45\nΑΕΚ-Ολυμπιακός Βόλου 1-0 (videos)\nΣτην πρώτη θέση της βαθμολογίας των πλέι οφ πέρασε η ΑΕΚ μετά το 1-0 επί του Ολυμπιακού Βόλου με το εύστοχο χτύπημα πέναλτι του Λεονάρντο. Ακολουθούν με ένα βαθμό διαφορά ΠΑΟΚ και Παναθηναϊκός.\nΠιο φρέσκια εμφανίστηκε η ΑΕΚ στη μετα-Κύπελλο εποχή και ήταν αυτή που επικράτησε στη μεγαλύτερη διάρκεια του αγώνα. Με καλή κυκλοφορία στο κέντρο χάρη στα τρεξίματα του Μάκου και τις καλές τοποθετήσεις του Ντιόπ οι γηπεδούχοι κράτησαν τον έλεγχο του ρυθμού στο πρώτο ημίχρονο και έφταναν με σχετική ευκολία στην περιοχή του Γιακούποβιτς.\nΑπό την άλλη ο Ολυμπιακός Βόλου “κατάφερε” να εκπλήξει δυσάρεστα αφού παρουσιάστηκε νωθρός και μακριά από τα στάνταρ του δείχνοντας ότι επηρεάστηκε από την περίπου 20ήμερη αποχή του από την αγωνιστική δράση.\nΚάποια ξεσπάσματα του Μπρέσκα που εκμεταλλευόταν τις προωθήσεις του Λαγού στην επίθεση, αλλά και του Μόνχε δεν ανησύχησαν τον τερματοφύλακα της ΑΕΚ. Η εικόνα του πρώτου 45λέπτου ικανοποίησε απόλυτα τον Μανόλο Χιμένεθ που είδε την έμπνευσή του, τον Λεονάρντο προωθημένο, να δικαιώνεται όταν ο Βραζιλιάνος, μετά από βαθιά πάσα του Δέλλα, κέρδισε το πέναλτι από τον Σέλεζι στο 37ο λεπτό και το μετέτρεψε σε γκολ εκτελώντας εύστοχα την εσχάτη των ποινών.\nΣτο δεύτερο ημίχρονο ο Ολυμπιακός Βόλου βγήκε με μεγαλύτερη διάθεση από τους γηπεδούχους και η υπεροχή του λίγο έλειψε να καρποφορήσει στο 55΄ όταν ο Μπρέσκα και Μαρτίν θυμήθηκαν την παλιά τους τέχνη, ο πρώτος έβγαλε σέντρα ακριβείας αλλά ο επερχόμενος Μαρτίν δεν κατάφερε να κάνει το κοντρόλ στο τετ α τετ με τον Σάχα.\nΟι φιλοξενούμενοι ήταν υποχρεωμένοι να ανέβουν περισσότερο στο γήπεδο για την ισοφάριση άφησαν όμως χώρους στους παίκτες της ΑΕΚ που με τον Γκερέιρο και τον Μπαχά δημιούργησε τουλάχιστον δυο ευκαιρίες για να πετύχει το 2-0 με τον τελευταίο να έχει και δοκάρι στο 85ο λεπτό.\nAυτή ήταν η πρώτη νίκη της ΑΕΚ επί του Ολυμπιακού Βόλου τη φετινή σεζόν και το πρώτο παιχνίδι που δεν δέχεται γκολ από τους “ερυθρόλευκους”.\nΤο συμπαγές κέντρο της ΑΕΚ και οι κλειστοί διάδρομοι που βρήκαν οι παίκτες του Ολυμπιακού Βόλου, σε αντίθεση με τα δυο παιχνίδια της κανονικής περιόδου έδωσαν στους “κιτρινόμαυρους” το τιμόνι της αναμέτρησης.\nΠολύ καλό παιχνίδι για τον Γρηγόρη Μάκο που “έδεσε” το κέντρο με τις υπόλοιπες γραμμές των γηπεδούχων. Εξαιρετική εμφάνιση και από τον Γεωργέα.\nΑγνώριστοι οι επιθετικοί του Ολυμπιακού Βόλου. Σε κακή μέρα ο Μάριο Μπρέσκα αλλά και ο Ηλία Σολάκης, ανησύχησαν ελάχιστες φορές τους αμυντικούς της ΑΕΚ.\nDailymotion - HIGHLIGHTS AEK OLYMPIAKOS VOLOY 1-0 PRWTO HMIXRONO - a Sports & Extreme video\nDailymotion - AEK OLYMPIAKOS VOLOY 1-0 DEYTERO HMIXRONO HIGHLIGHTS - a Sports & Extreme video\n12o λεπτό: Ο Μάκος επιχείρησε το σουτ έξω από την μεγάλη περιοχή, η μπάλα πέρασε άουτ.\n14ο λεπτό: Νέο σουτ, από τον Λυμπερόπουλο αυτή τη φορά, η μπάλα πέρασε ελάχιστα έξω από το αριστερό δοκάρι του Γιακούποβιτς.\n26ο λεπτό: Πολύ καλό σουτ του Λυμπερόπουλου έξω από την περιοχή, η μπάλα πέρασε λίγο έξω.\n33ο λεπτό: Αναγκαστική αλλαγή για την ΑΕΚ ο Λυμπερόπουλος αποχωρεί τραυματίας και τη θέση του πήρε ο Γκερέιρο.\n38ο λεπτό Γκόλ 1-0 ΛΕΟΝΑΡΝΤΟ: Ο Λεονάρντο κέρδισε πέναλτι από τον Σέλεζι, το εκτέλεσε ο ίδιος κι άνοιξε το σκoρ.\n45o λεπτό: Σουτ του Ναμπίλ Μπάχα μέσα από τη μεγάλη περιοχή, η μπάλα πέρασε ελάχιστα άουτ.\n55o λεπτό: Σέντρα του Μπρέσκα στον Μαρτίν που βρέθηκε απέναντι απο τον Σάχα αλλά έκανε κακό κοντρόλ κι έστειλε τη μπάλα άουτ.\n65ο λεπτό: Μακρινή εκτέλεση φάουλ του Γκερέιρο, ο Μανωλάς επιχείρησε το τακουνάκι από το ύψος του πέναλτι υποχρεώνοντας τον Γιακούποβιτς να διώξει με δυσκολία.\n72o λεπτό: Σέντρα έτοιμο γκολ του Γκερέιρο προς τον Μπαχά, ο Πορτογάλος βρήκε τη μπάλα αλλά η προβολή πέρασε άουτ.\n75ο λεπτό: Σουτ του Λαγού, ασταθής απόκρουση του Γιακούποβιτς, ο επερχόμενος Μπαχά έπιασε το σουτ αλλά έστειλε τη μπάλα ψηλά άουτ.\n85ο λεπτό: Φάση για χάι λάιτ από την ΑΕΚ με τους Λαγό και Καφέ να συνδιάζονται άψογα έξω από τη μεγάλη περιοχή, τη μπάλά να φτάνει στον Μπαχά που έκανε στροφή 180 μοιρών έπιασε το δυνατό σουτ αλλά σημάδεψε το οριζόντιο δοκάρι.\n16-10-2011, 01:10: #46\nΜοιράστηκαν γκολ και αποβολές ΑΕΚ και Ολυμπιακός στο ΟΑΚΑ (1-1). Στο θαυμάσιο γκολ του Μιραλάς απάντησε με ένα εξίσου θεαματικό ο Λεονάρντο και το -φτωχό κατά τ' άλλα- ντέρμπι κρίθηκε από το πρώτο ημίχρονο. Σχολίασε live o Π.Δερμιτζάκης. Ολο το ρεπορτάζ (videos).\nΚακή ποιότητα, λίγες φάσεις, θέληση από την ΑΕΚ και συντηρητική τακτική από τον Ολυμπιακό. Αυτά τα τέσσερα στοιχεία χαρακτηρίζουν το ντέρμπι ΑΕΚ-Ολυμπιακού από το οποίο μένουν για να θυμόμαστε μόνο το εξαιρετικής εκτέλεσης γκολ του Μιραλάς και η αμυντική υπερπροσπάθεια του Κάλα από την οποία προέκυψε το γκολ του Λεονάρντο.\nΗ ΑΕΚ βρήκε χώρους στο ξεκίνημα της αναμέτρησης και κατάφερε να κυκλοφορήσει καλύτερα την μπάλα. Βάργκας, Λεονάρντο, Λαγός, Μάκος κέρδιζαν τις μονομαχίες από Φουστέρ, Ορμπάιθ, Ιμπαγάσα και Αμπντούν. Μέχρι να συμπληρωθεί το εικοσάλεπτο ευκαιρία δεν έγινε. Την περισσότερη δουλειά την είχε ο Κωνσταντινέας ο οποίος έβγαλε τέσσερις φορές την κίτρινη κάρτα από το τσεπάκι του, σε μια προσπάθεια να στείλει μήνυμα πειθαρχίας και επιβολής.\nΜια κεφαλιά του Λυμπερόπουλου και ένα μακρινό σουτ του Γκούντγιονσεν ήταν οι δύο φάσεις που μπόρεσε να τελειώσει η ΑΕΚ, χωρίς όμως να σκοράρει.\nΟ Ολυμπιακός δίχως να έχει φανεί, βρέθηκε μπροστά στο σκορ από την ατομική ποιότητα του Μιραλάς. Ο Βέλγος επιθετικός με άψογη κούρσα και τελείωμα στο παραθυράκι του Αραμπατζή έκανε το 0-1 στο 23'. Γκολ καρμπόν με αυτό που πέτυχε την προηγούμενη σεζόν στο ίδιο γήπεδο αλλά κόντρα σε διαφορετικό αντίπαλο, τον Παναθηναϊκό.\nΠαρά το ότι προηγήθηκε, ο Ολυμπιακός δεν βγήκε μπροστά. Συνέχισε να περιμένει, σε τέτοιο βαθμό που κατά διαστήματα έμοιαζε να έχει υποτιμήσει τον αντίπαλο και έπαιζε λες και περίμενε πως ό,τι και να γίνει θα κερδίσει.\nΤο 0-1 δεν άλλαξε τον σχεδιασμό ανάπτυξης της ΑΕΚ. Καλή κυκλοφορία μπάλας, παιχνίδι από τα άκρα και πρώτοι στα μαρκαρίσματα ήταν οι σαφείς εντολές του Κωστένογλου τις οποίες υλοποιούσαν οι παίκτες του δικέφαλου.\nΗ ΑΕΚ πήρε αυτό που διεκδίκησε από το ξεκίνημα, δύο λεπτά πριν από το φινάλε του πρώτου μέρους. Ο Κάλα με διπλή αμυντική επέμβαση στη μεσαία γραμμή έδωσε μπάλα και χώρο στο Λεονάρντο και ο Βραζιλιάνος αφού έκλεισε προς τον άξονα, δοκίμασε το πόδι του και η μπάλα κατέληξε στα δίχτυα.\nΤο δεύτερο μέρος ξεκίνησε δίχως Γκούντγιονσεν για την ΑΕΚ. Ο Ισλανδός αποχώρησε τραυματίας και οι πρώτες εκτιμήσεις κάνουν λόγο για σοβαρή ζημιά στην κνήμη. Την θέση του πήρε ο Καφές γεγονός που απλά έδωσε περισσότερη αμυντική θωράκιση στα χαφ των κιτρινόμαυρων.\nΟ Βαλβέρδε έβαλε στον αγώνα τον Μέλμπεργκ αντί του Φουστέρ και τράβηξε δεξί μπακ τον Αβραάμ. Με αυτό τον σχηματισμό δεν ήταν και πολύ εύκολο να βγουν φάσεις από την ΑΕΚ. Ο Ολυμπιακός μία ευκαιρία έκανε στο πρώτο ημίχρονο (γκολ του Μιραλάς), μία και στο δεύτερο. Στο 75' ο Ορμπάιθ έκανε το σουτ έξω από την περιοχή με τον Αραμπατζή να μπλοκάρει.\nΗ απάντηση ήρθε από τον Λαγό για την ΑΕΚ. Το δυνατό σουτ με το αριστερό όμως, πέρασε πάνω από τα δοκάρια του Κοστάνσο.\nΟ Βαλβέρδε δεν φάνηκε με τον τρόπο που παρέταξε τον Ολυμπιακό, αλλά και με τις αλλαγές που έκανε, να "καίγεται" για τη νίκη. Η ισοπαλία ενδεχομένως, έτσι όπως υπολογίζει τα πράγματα και τους βαθμούς, να του αρκούσε. Πάντως, η τακτική του Ισπανού σε ακόμα ένα εκτός έδρας ματς χαρακτηρίστηκε από αναμονή και οπισθοχώρηση, στοιχεία τα οποία καθόρισαν το αποτέλεσμα.\nΟ Μιραλάς πέτυχε ένα καταπληκτικό γκολ το οποίο έδωσε τον έναν βαθμό στον Ολυμπιακό. Εξίσου και αυτό του Λεονάρντο. Μοιράζονται τον τίτλο του πολυτιμότερου του ντέρμπι.\nΉταν πολλοί αυτοί που δεν διακρίθηκαν, αλλά οι Μάκος και Μοδέστο μπαίνουν ως αδύναμοι κρίκοι διότι δεν μπόρεσαν να συγκρατηθούν και αποβλήθηκαν.\nΔΕΙΤΕ ΤΗΝ ΥΠΕΡ-ΑΝΑΛΥΤΙΚΗ ΒΑΘΜΟΛΟΓΙΑ ΤΗΣ SUPER LEAGUE.\nΑΕΚ (Νίκος Κωστένογλου): Αραμπατζής, Γεωργέας (Κοντοές 84'), Μανωλάς, Κάλα, Καράμπελας, Μάκος, Βάργκας, Λαγός, Λεονάρντο (Κάρλος 75'), Γκούντγιονσεν (Καφές 46'), Λυμπερόπουλος.\nΟλυμπιακός (Ερνέστο Βαλβέρδε): Κοστάνσο, Χολέμπας, Μαρκάνο, Αβραάμ Παπαδόπουλος, Μοντέστο, Ορμπάιθ, Ιμπαγάσα (Μακούν 92'), Φουστέρ (Μέλμπεργκ 46'), Μιραλάς, Αμπντούν (Φετφατζίδης 63'), Τζεμπούρ.\nΚόκκινες: Μάκος - Μοντέστο\nΤελευταία επεξεργασία από το χρήστη geodon : 16-10-2011 στις 01:21:


Χρηματιστήριο: Πάνω-κάτω ο Γενικός Δείκτης - 15/09/2015\nΝευρικότητα επικρατεί στη σημερινή συνεδρίαση του Χρηματιστηρίου.\nO Γενικός Δείκτης Τιμών κινείται χωρίς ουσιαστική κατεύθυνση και βρίσκεται μια στο κόκκινο και μια στο πράσινο, με τον τζίρο και σήμερα να είναι σε χαμηλά επίπεδα, καθώς ουδείς επενδυτής θέλει να πάρει το ρίσκο να τοποθετηθεί στην αγορά ή να αποσυρθεί από αυτήν πριν από την έκβαση των εκλογών.\nΟι τραπεζικές μετοχές δέχονται αρκετές πιέσεις και σήμερα, με τον Γενικό Δείκτη αυτή την ώρα (11:30) να ενισχύεται οριακά, σε ποσοστό 0,07%, στις 673,47 μονάδες.


Palmer's Crossing Restaurant, Tenafly - Κριτικές εστιατορίων - TripAdvisor\nΞενοδοχεία 5 αστέρων: Tenafly\nΞενοδοχεία 4 αστέρων: Tenafly\nTenafly: Όλα τα εστιατόρια\nPalmer's Crossing Restaurant: Εστιατόρια στην περιοχή\nTenafly: Δημοφιλείς κουζίνες\nTenafly: Γαλλική εστιατόρια\nTenafly: Ινδική εστιατόρια\nTenafly: Ισπανική εστιατόρια\nTenafly: Ιταλική εστιατόρια\nTenafly: Κινέζικη εστιατόρια\nTenafly: Μέσης Ανατολής εστιατόρια\nTenafly: Μεσογειακή εστιατόρια\nTenafly: Πίτσα εστιατόρια\nTenafly: Σούσι εστιατόρια\nΕστιατόρια για χορτοφάγους, Tenafly\nTenafly: Το καλύτερο γεύμα με Ντάμπλινγκς\nTenafly: Το καλύτερο γεύμα με Παϊδάκια\nTenafly: Το καλύτερο γεύμα με Γαρίδες\nTenafly: Το καλύτερο γεύμα με Τάπας\nTenafly: Τα καλύτερα εστιατόρια για πρωινό\nTenafly: Εστιατόρια για φαγητό αργά τη νύχτα\nTenafly: Καφές και τσάι\nTenafly: Ρομαντικά εστιατόρια\nTenafly: Όλες οι δραστηριότητες\nΔραστηριότητες κοντά σε: Palmer's Crossing Restaurant\nΕστιατόρια σε Tenafly\nΝο 20 από 28 Εστιατόρια - Tenafly}\nΤο εστιατόριο Palmer's Crossing Restaurant δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΠολύ ωραία ατμόσφαιρα. Ιδιωτική Είσοδος σε αυτό το εστιατόριο στο Clinton Inn\nΜπουφές Ευχαριστιών στο Palmer's διάβαση\nΑυτό το ξενοδοχείο , Μπαρ\nNo Breakfast σάντουιτς για αυτό το κορίτσι!\nHotel Resto - χαρακτηριστικά\nΛάβετε γρήγορα απαντήσεις από το προσωπικό του Palmer's Crossing Restaurant και από προηγούμενους επισκέπτες.\nΔιεύθυνση: 145 Dean Dr, Tenafly, NJ 07670-2708\nΤοποθεσία: Ηνωμένες Πολιτείες > Νιού Τζέρσεϊ > Tenafly\nΑριθμός τηλεφώνου: +1 201-567-4800


ΖΕΙΔΩΡΟΝ: Βόλος: Αστυνομικοί πυροβόλησαν κλέφτη που τους απειλούσε με πιστόλι\nΒόλος: Αστυνομικοί πυροβόλησαν κλέφτη που τους απειλούσε με πιστόλι\nΕπεισόδιο με 30χρονο κλέφτη και αστυνομικούς, που κατέληξε στον τραυματισμό του πρώτου στο πόδι με βολή ακινητοποίησης, σημειώθηκε χθες το βράδυ στην Νέα Ιωνία.\nΕιδικότερα, ο 30χρονος που σύμφωνα με πληροφορίες έχει\nαπασχολήσει και στο παρελθόν την Αστυνομία, φέρεται ότι μπήκε σε καφετέρια και έκλεψε το κινητό τηλέφωνο και ένα πακέτο τσιγάρων του ιδιοκτήτη.\nΗ κλοπή καταγγέλθηκε στην Αστυνομία και από τις περιγραφές που δόθηκαν, αστυνομικοί της Υποδιεύθυνσης Ασφάλειας Βόλου εντόπισαν τον δράστη και τον καταδίωξαν.\nΣύμφωνα με πληροφορίες, ο 30χρονος κρύφτηκε κατέληξε σε χωράφι στη Νέα Ιωνία, κρύφτηκε πίσω από θάμνους και απειλούσε τους αστυνομικούς με πιστόλι. Παρά τις προσπάθειες των αστυνομικών και τη ρήψη προειδοποιητικής βολής, ο 30χρονος δεν άφηνε κάτω το πιστόλι και έγινε αναγκαστικά ρήψη βολής ακινητοποίησης στο πόδι του δράστη.\nΟ 30χρονος νοσηλεύεται φρουρούμενος στο Νοσοκομείο του Βόλου και εναντίον του έχει σχηματιστεί δικογραφία για παράβαση του νόμου περί όπλων, απειλή και κλοπή. Την προανάκριση διενεργεί η Υποδιεύθυνση Ασφάλειας Βόλου.


Σάββατο, 8 Μαΐου 2021 - 1:40:15μ.μ.\nΠανελλαδικές: Με πέντε μαθήματα ειδικοτήτων συνεχίζονται οι εξετάσεις για τα ΕΠΑΛ\nΜε πέντε μαθήματα συνεχίζονται για τους υποψηφίους των ΕΠΑΛ οι πανελλαδικές εξετάσεις. Ειδικότερα, οι υποψήφιοι εξετάζονται σήμερα, Πέμπτη σε Μηχανές Εσωτερικής Καύσης ΙΙ (ΜΕΚΙΙ),\nΠαρουσιάστηκε ο ψηφιακός χάρτης για την ελληνική Διασπορά\nΟ ψηφιακός χάρτης της ελληνικής Διασποράς (GreekDiasporaMap), παρουσιάστηκε σε εκδήλωση που διοργάνωσαν το υπουργείο Εξωτερικών, η γενική γραμματεία Απόδημου Ελληνισμού\n«Άμεσα μέτρα ασφαλείας θα ληφθούν στα κηρυγμένα αρχαιολογικά μνημεία των περιοχών του Πλωμαρίου και της Μυτιλήνης, στην πληγείσα από τον σεισμό, Λέσβο», ενημέρωσε\nΑβραμόπουλος: Με εντολή Γιούνκερ εξετάζονται όλες οι δυνατότητες στήριξης των κατοίκων της Λέσβου\nΗ Ευρωπαϊκή Επιτροπή περιμένει να έχει μία πλήρη αναφορά για την έκταση και τις επιπτώσεις του σεισμού και εξετάζονται όλες οι δυνατότητες στήριξης της Λέσβου και των κατοίκων της.\n«Το νέο μεγάλο «χτύπημα» του Εγκέλαδου στο Βόρειο Αιγαίο, κάνει επιτακτική την ανάγκη υπενθύμισης των οδηγιών προφύλαξης από τους σεισμούς.\n«Το ζήτημα της ονομασίας της γειτονικής χώρας πρέπει να λυθεί, με αμοιβαίως αποδεκτό τρόπο. Δηλαδή, με λύση με την οποία θα συμφωνεί η Ελλάδα», υπογράμμισε ο Τομεάρχης Εξωτερικών της Νέας Δημοκρατίας,\nΤο χρονικό της βιβλικής καταστροφής στη Βρίσα Λέσβου\nΏρα 15:15 και η Λέσβος ζει στον απόηχο της επίσκεψης της λαμπερής Μπαρτσελόνα και σχεδιάζει πιο αισιόδοξα από ποτέ, τις δυνατότητες για την τουριστική της ανάκαμψη και την αντιστροφή των\nΜενίδι: «Πόλεμος» κατοίκων-Ρομά -Πυροβολούσαν στον αέρα μέσα από τον καταυλισμό, διαδηλωτές τούς έκαψαν δυο σπίτια\nΜε καζάνι που βράζει μοιάζει η κατάταση στο Μενίδι, μετά τον άδικο χαμό του 11χρονου Μάριο από αδέσποτη σφαίρα στο προαύλιο του σχολείου του και για το γεγονός ότι η περιοχή έχει μετατραπεί σε άντρο ανομίας όπου τα ναρκωτικά,\nΔριμεία επίθεση κατά της κυβέρνησης εξαπέλυσε ο Κουτσούμπας\nΞεκινά σήμερα, 12 Ιουνίου, η δεύτερη εβδομάδα των πανελλαδικών εξετάσεων, με τους υποψηφίους των ΓΕΛ να εξετάζονται σε μαθήματα προσανατολισμού.\nΣτην Αθήνα φτάνει σήμερα ο Γάλλος υπουργός Οικονομίας, Μπρουνό Λε Μερ, σε μια προσπάθεια να «προσεγγίσει τις πλευρές» του ζητήματος του ελληνικού χρέους, λίγο πριν το κρίσιμο Eurogroup της Πέμπτης.\nΚυκλοφοριακές ρυθμίσεις από Δευτέρα στην Κορίνθου-Πατρών\nΣε εκτεταμένη επιχείρηση στην περιοχή του Μενιδίου προχώρησε η ΕΛ.ΑΣ κάνοντας 15 κατ' οίκων έρευνες και 30 προσαγωγές Ρομά, σε μια προσπάθεια να ερευνηθεί αν είχαν σχέση με τον θάνατο 11χρονου μαθητή\nΣελίδα 13 από 590


Bio-bus: Λεωφορείο που κινείται με ανθρώπινα απόβλητα (βίντεο & εικόνες) | Αγνωστη Γη\nBio-bus: Λεωφορείο που κινείται με ανθρώπινα απόβλητα (βίντεο & εικόνες)\nΠέμπτη, 20 Νοεμβρίου 2014 Ετικέτες Περιβάλλον , Τεχνολογια\nΟνομάζεται «Bio-bus» και όχι τυχαία. Ο λόγος για το λεωφορείο συνολικά 40 θέσεων που εκτελεί τη γραμμή Α4, από το Μπαθ στο Μπρίστολ της Μεγάλης Βρετανίας.\nΤο Bio-bus ή βιολογικό λεωφορείο εφοδιάζεται αποκλειστικά με ανθρώπινα απόβλητα και έχει αυτονομία κίνησης για 305 χιλιόμετρα. Για να γίνει κατανοητό σε αριθμούς, αρκούν τα σκουπίδια πέντε ανθρώπων για να γεμίσει το ντεπόζιτό του.\nΕκτός από το προφανές, ότι δηλαδή συμβάλλει στην ανακύκλωση των αποβλήτων, ο bio-bus είναι φιλικό προς το περιβάλλον και για έναν ακόμη λόγο: δεν αποβάλει την ίδια ποσότητα του κοινώς λεγόμενου βλαβερού καυσαερίου, όπως τα λεωφορεία που κινούνται με βενζίνη ή καύσιμα ντίζελ.\nΤα πρώτα δρομολόγια Μπαθ-Μπρίστολ του bio-bus πραγματοποιήθηκαν χθες. Πρόκειται για ένα δρομολόγιο συνολικής απόστασης 35 χιλιομέτρων.\nΚαι σύμφωνα με τη Daily Mail υπάρχει πρόθεση να επεκταθεί το δίκτυο που καλύπτεται από τέτοιου είδους λεωφορεία.


Η Κατερίνα κι η Νατάσα. Και ο Κώστας! Η Κατερίνα κι ο Κώστας. Και η Νατάσα; Η Κατερίνα και η Νατάσα!!\nΑπό την μικρού μήκους ταινία "Μονή σειρά μαργαριτάρια", 2006, σκηνοθεσία Βασίλης Κεχαγιάς


ΦΙΛΟΣΟΦΙΑ | practicalphilosophy\n«Όταν η ψυχή στοχεύει στον εαυτό της, από εκεί πηγαίνει στο καθαρό και το αιώνιο και το αθάνατο και το αναλλοίωτο και, καθώς είναι συγγενής μ’ αυτό, μαζί του ζει παντοτινά, όταν γίνεται ένα με τον εαυτό της και αυτοκατέχεται και παύει να περιπλανιέται και όντας σε κοινωνία με το αμετάβλητο είναι αμετάβλητη.»\n(Πλάτων: Φαίδων 79.)\nΣε φιλοσοφία καλεί η ανθρώπινη φύση που ενσωματώνει την ενδότερη υπόσχεση του Ανθρώπου να θυμάται το Δημιουργό και να ζει σύμφωνα με τη φυσική Δικαιοσύνη και να επιστρέψει σε Αυτόν. Σ’ αυτή την οδό μας παροτρύνει στη Φιλοκαλία, ο Κάλλιστος Καταφυγιώτης (πιθ. 14ος αἰών.) στρέφοντάς μας προς την "εύρεση και τη γνώση του μόνου Ενός, όπου είναι οι αρχές των πάντων και τα πέρατα των πάντων". Λέγει: "Σκύψε μέσα σου βαθιά για την ανώτερη εργασία, Γνώρισε όχι ότι σε περιβάλλει αλλά τον εαυτό σου». Γνῶθι μή τά περί σέ, σεαυτόν δέ".\nΟ νους και η καρδιά του ανθρώπου φυσικά αναζητούν το Υπέρτατο, την καθεαυτό πηγή του Κόσμου. Ο λόγος του –η ουσία του- μετά που θα αναμνησθεί δοξασμένα λόγια από το βάθος της ψυχής του, φυσικά στρέφεται προς το αιώνιο. Εγκαταλείπει την αστοχασιά και προχωρεί στη στόχαση. Γι αυτό η Σχολή αυτό που κάνει είναι να προσφέρει λόγους της αλήθειας σαν σπόρους που ριζώνουν και μεγεθύνονται με την Καλή Συντροφιά και την πρακτική και δεν υπερκαλύπτονται από τα ζιζάνια του ασυνάρτητου λόγου. Όμως, κάθε εργασία στον Πνευματικό Κόσμο δεν είναι εργασία οικοδόμησης ή απόκτησης ή διεκδίκησης αλλά αφαίρεσης των ακαθαρσιών και ανομημάτων. Αυτό είναι δυνατό με το μάζεμα της διασκορπισμένης προσοχής μας.\nΌπως ζούμε τώρα, φαίνεται σαν να έχουμε γεμίσει αυτό το αιώνιο, που λέγεται ότι είναι η αληθινή μας φύση, με θόρυβο -και η τεχνιτή ταχύτητα της εποχής έβαλε μέσα στο λόγο μας νοήματα σε χρήση «όμοια σχεδόν με τα υλικά πράγματα και έτσι τους φθείρει τόσο πολύ την ουσία, ώστε να χάνουν κι αυτά την αρχέτυπη μορφή τους». Το είναι του ανθρώπου βρίσκεται υπό υλιστική κατάληψη και δικτατορεύεται από αλλότριες ουσίες, από λόγια άσχετα, αστόχαστα και περιοριστικά. Δεν τα καταφέρνει να ελευθερωθεί από το επίστρωμα του ασυνάρτητου λόγου που δεν τον αφήνει να στραφεί στο άρρητο. Έχει, έτσι χάσει τη διάσταση του βάθους. Αντί της γνώσης, αναζητεί κυρίως πληροφόρηση: Αντί να γνωρίζει, θέλει να ξέρει. Αντί να αγαπά, ταυτίζεται. Όταν αρχίζει να το υποψιάζεται, ότι βρίσκεται φυλακισμένος, και ότι υπάρχει μια ευτυχία ασύγκριτα μεγαλύτερη από αυτήν που βιώνει τώρα, και ένας Λόγος υπέρτερος, και ένα μεγάλο μυστικό που περιμένει να αποκαλυφθεί, τότε, ένα σκίρτημα τον κάνει να ανοίξει και να στραφεί προς τη φιλοσοφία: Τη φιλοσοφία που είναι θέαση και όχι εικασία.


Δεν μετακινείται απο τη θέση του- απόλυτη δικαίωση για τον Λιμεμαρχη Κεφαλληνίας! – Ανεξάρτητος\nΔεν μετακινείται απο τη θέση του- απόλυτη δικαίωση για τον Λιμεμαρχη Κεφαλληνίας!\nΔεν μετακινείται τελικά απο την θέση του ο Λιμεναρχης Κεφαλληνίας Γεώργιος Καλιτσουνάκης, σύμφωνα με πληροφορίες. Το αρμόδιο Υπουργείο αποφάσισε την αναθεώρηση της αρχικής του απόφασης περί μετακίνησής του κι ετσι ο κατά γενική ομολογία καταξιωμένος και ικανός Γεώργιος Καλιτσουνάκης παραμένει στη θεση του.\nΠρόκειται για μια θετική εξέλιξη, αφου ο τόπος μας εχει ανάγκη απο έμπειρους αξιωματικούς, γνώστες του αντικειμένου τους, ιδίως αυτήν την περίοδο που η παρουσία τους πρεπει να ειναι έντονη και αποτελεσματική.\nΘέμα: Παραμονή Λιμενάρχη Κεφαλονιάς.\nΗ Ένωση Προσωπικού Λιμενικού Σώματος Κεφαλονιάς & Ιθάκης, χαιρετίζει την οριστική απόφαση που ελήφθη για παραμονή του Λιμενάρχη Κεφαλληνίας Αντιπλοίαρχου Λ.Σ. ΚΑΛΙΤΣΟΥΝΑΚΗ Γεώργιου, μετά από αναθεώρηση, από τον Υπουργό και την νέα Ηγεσία του Λιμενικού Σώματος, της αρχικής απόφασης που είχε ληφθεί για μετάθεση του.\nΗ απόφαση αυτή αποτελεί μια άμεση έμπρακτη στήριξη του Λιμεναρχείου Κεφαλονιάς και των Λιμενικών Αρχών υπαγωγής του, Σάμης, Πόρου, Φισκάρδου και Ληξουρίου, που αυτή την περίοδο αντιμετωπίζουν πολύ σοβαρά προβλήματα υποστελέχωσης.\nΟ Αντιπλοίαρχος Λ.Σ. ΚΑΛΙΤΣΟΥΝΑΚΗΣ Γεώργιος στην πολυετή θητεία του στην Κεφαλονιά έχει καταφέρει, με υποδειγματικό τρόπο διοίκησης, να πετύχει την αποτελεσματική λειτουργία της Υπηρεσίας χωρίς να βάλει ποτέ σε δεύτερη μοίρα τον ανθρώπινο παράγοντα των στελεχών του Λ.Σ., με αποτέλεσμα να χαίρει της καθολικής εκτίμησης των συναδέλφων που έχουν υπηρετήσει μαζί του.\nΚΕΦ/ΝΙΑΣ ΚΑΙ ΙΘΑΚΗΣ\nΕντυπωσιακή αύξηση της κίνησης την περίοδο του Πάσχα σε όλα τα Ιόνια Νησιά\nΣΥΝΕΝΤΕΥΞΗ ΚΩΣΤΑ ΕΥΑΓΓΕΛΑΤΟΥ


Δικαιώθηκε υπερχρεωμένος, πολύτεκνος συνταξιούχος – Δανειολήπτες ενημερωμένοι και όχι απελπισμένοι\n24/10/2011 24/10/2011 begar\t0 Σχόλια\nΤελευταία ενημέρωση περιεχομένου: 24-10-2011 --- 20:36\nΤη δικαίωση υπερχρεωμένου, πολύτεκνου, συνταξιούχου του Δημοσίου, με την απόφαση που εξέδωσε το Ειρηνοδικείο Χανίων, ανακοίνωσε η Ένωση Προστασίας Καταναλωτών Κρήτης που δημοσιοποίησε ότι πέτυχε με την συνδρομή της, «την διαγραφή χρέους, της τάξεως περίπου του 70% και πληρωμή του υπολοίπου σε ρύθμιση μηνιαίων δόσεων βάθος τετραετίας».\nΣτην Ανακοίνωσή της η Ε.Π.Κ.ΧΑΝ αναφέρει ότι με την υπ’ αρ. 309/2011 απόφασή του, το Ειρηνοδικείο Χανίων, σε εφαρμογή του Ν.3869/2010 «Περί ρύθμισης και διαγραφή χρεών, υπερχρεωμένων φυσικών προσώπων» δικαίωσε υπερχρεωμένο πολύτεκνο, συνταξιούχο του Δημοσίου.\nΣυγκεκριμένα ο εν λόγω συνταξιούχος, είχε χρεωθεί σε πέντε τράπεζες, με καταναλωτικά δάνεια, πιστωτικές κάρτες αλλά και χρέος ως εγγυητής, ποσό ανερχόμενο στο ύψος των 92.073 ευρώ.\nΑφού εμφάνισε πραγματική αδυναμία πληρωμής αυτών, από το έτος 2010, αίτησε την ρύθμιση των χρεών του από το Ειρηνοδικείο Χανίων, αφού προηγουμένως είχε καταθέσει αίτηση για εξωδικαστική ρύθμιση των χρεών του, με την συνδρομή της Ένωσης Προστασίας Καταναλωτών Κρήτης.\nΤο Ειρηνοδικείο Χανίων, έκρινε ότι, τα περιουσιακά στοιχεία αυτά, ακόμα και σε ρευστοποίηση, δεν ήταν ικανά ,να ικανοποιήσουν την απαίτηση των πιστωτών του, γι’ αυτό πήρε την απόφαση, να απαλλάξει τον δανειολήπτη από το χρέος του (ποσό 63.273 ευρώ), καλώντας τον να πληρώσει το ποσό των 28.800 ευρώ, σε βάθος τετραετίας σε μηνιαίες καταβολές.\nΗ αίτησή του έγινε δεκτή, παρά τους ισχυρισμούς των τραπεζών περί καταχρηστικότητας άσκησης της αίτησης, καθώς επικαλούνταν ότι ο δανειολήπτης απέκρυπτε από τους δανειστές του, την κακή του οικονομική κατάσταση και την αδυναμία του να ανταποκριθεί στις δανειακές του υποχρεώσεις.\nΗ Ε.Π.Κ.ΧΑΝ καλεί τους δανειολήπτες, να εμπιστευτούν «τόσο τις ευεργετικές διατάξεις του Ν.3869/2010, τις πιστοποιημένες Ενώσεις Καταναλωτών και προπάντων τους Έλληνες δικαστές».\n← Εικόνα χρεοκοπημένης χώρας δίνει πλέον η Ελλάδα – Στάση πληρωμών στο εσωτερικό – Κατάρρευση ΧΑΑ\nΔούκας: Οι τράπεζες θα αφελληνιστούν →


ΚΛΟΠΗ VSTROM DL1000 ΑΠΟ ΒΥΡΩΝΑ\nΘέμα: ΚΛΟΠΗ VSTROM DL1000 ΑΠΟ ΒΥΡΩΝΑ Παρ Δεκ 01 2017, 21:58\nΠαιδιά σήμερα μου έκλεψαν την μηχανή, από την πυλωτή της πολυκατοικίας, που είχε κλειδωμένη καγκελόπορτα. Η μηχανή είχε λουκέτα ABBUS και στους δύο τροχούς. Η μηχανή SUZUKI VSTROM DL1000 με πινακίδα ΧΤΡ475. Αριθμός πλαισίου JS1BS111100121584, Μοντέλο 2008, από τον Βύρωνα, οδό Κιουταχείας.\nΑν δείτε κάτι, σας παρακαλώ ειδοποιήστε !!!\nΘέμα: Απ: ΚΛΟΠΗ VSTROM DL1000 ΑΠΟ ΒΥΡΩΝΑ Παρ Δεκ 01 2017, 22:04\nΈλεος με δαύτους ...\nΤι να σου πω τώρα κουράγιο , μακάρι να βρεθεί\nΘέμα: Απ: ΚΛΟΠΗ VSTROM DL1000 ΑΠΟ ΒΥΡΩΝΑ Παρ Δεκ 01 2017, 22:56\nΕεεεεε αμαν ρε π@?&#!...Να την βρεις οπως την ειχες...και τα τσογλάνια να πληρώσουν...\nΘέμα: Απ: ΚΛΟΠΗ VSTROM DL1000 ΑΠΟ ΒΥΡΩΝΑ Σαβ Δεκ 02 2017, 00:17\nΚανε ενα τσεκ ρε φιλαρακι μη τυχον υπαρχουν καμερες τριγυρω απο κανενα καταστημα. Ας ειναι και αρκετα παρακατω. Μήπως δεις καποιο υποπτο βαν ή σε περίπτωση που δεν την φορτωσαν καποιο αλλο οχημα να την ακολουθει\nΘέμα: Απ: ΚΛΟΠΗ VSTROM DL1000 ΑΠΟ ΒΥΡΩΝΑ Σαβ Δεκ 02 2017, 07:36\nΤι να πω ρε συ δεν τους πιάνουν και οι καταρες ρε πουστη μου .\nΔώσε και μερικα ακόμα χαρακτηριστικά οπως χρωμα βαλίτσα η κατι αλλο μηπως την πάρει κανενα μάτι.μακάρι να την βρεις αδελφέ


Καταγγελία: Μπαλάκι μεταξύ του ελληνικού και τουρκικού λιμενικού έγιναν 36 πρόσφυγες\nΣχεδόν 24 ώρες κράτησε η επιχείρηση διάσωσης 36 προσφύγων ανοιχτά της Λέσβου αφού, σύμφωνα με καταγγελίες, τόσο το ελληνικό όσο και τουρκικό λιμενικό ήταν... απρόθυμα.\nnews247 14 Ιουνίου 2020 14:57\nΗ διάσωση των 36 προσφύγων και μεταναστών στα ανοιχτά της Λέσβου τις πρώτες πρωινές ώρες της Κυριακής πέρασε από σαράντα κύματα.\nΟπως αναφέρει το stonisi.gr η διαδικασία ολοκληρώθηκε περίπου στη 1 μετά τα μεσάνυχτα και αφού είχε προηγηθεί μια πολύωρη διελκυστίνδα μεταξύ Ελληνικού Λιμενικού Σώματος και Τουρκικής Ακτοφυλακής κατά την οποία και οι δυο πλευρές ισχυρίζονταν ότι η βάρκα με τους πρόσφυγες και τους μετανάστες δεν ήταν στα δικά της η κάθε πλευρά χωρικά ύδατα.\nΔεδομένης της πληροφορίας ότι μια από τις γυναίκες που επέβαινε στη βάρκα είχε γεννήσει, τελικά επιλέχθηκε για ανθρωπιστικούς λόγους η διάσωση των επιβαινόντων οι οποίοι και μεταφέρθηκαν στο λιμάνι της Πέτρας. Από εκεί τρεις επιβαίνοντες εκ των οποίων δυο γυναίκες έγκυες αλλά καμία σε διαδικασία τοκετού, μεταφέρθηκαν στο Νοσοκομείο.\nΣύμφωνα με πηγές του Νοσοκομείου Μυτιλήνης είναι και οι τρεις πολύ καλά στην υγεία τους και επιστρέφουν στο λιμάνι της Πέτρας. Ας σημειωθεί ότι κατά την αποβίβαση τους στην Πέτρα είχαν συγκεντρωθεί κάτοικοι της περιοχής οι οποίοι αποδοκίμασαν τόσο τους αποβιβαζόμενους όσο και τα στελέχη του Λιμενικού Σώματος τα οποία τους είχαν διασώσει.\nΠρόκειται για την τρίτη βάρκα με πρόσφυγες και μετανάστες που φτάνει στη Λέσβο μέσα στον Ιούνιο. Η πρώτη με 32 επιβαίνοντες είχε φτάσει στον Παληό και η δεύτερη με 40 στη βορειοδυτική Λέσβο.\nΤα social media κατακλύστηκαν από καταγγελίες για την αντιμετώπιση της οποίας έτυχαν οι πρόσφυγες και ιδιαίτερα οι γυναίκες που βρίσκονταν σε κατάσταση εγκυμοσύνης.\nΕδώ video από την πρσπάθεια των προσφύγων:


Σπιτική σαγκρία | Γυναικεία ομορφιά\nHome » μαγειρικη » Σπίτι » news » Σπιτική σαγκρία\nTitle: Σπιτική σαγκρία\nΥλικά 2-3 μήλα 2-3 αχλάδια 2 μικρά πορτοκάλια 1 μικρό λεμόνι 2 γαρίφαλα 1 φλιτζάνι του τσαγιού ζάχαρη 1 φιάλη κόκκινο ξηρό...\n1 φιάλη κόκκινο ξηρό κρασί\n50 ml κονιάκ ή κουαντρό\n1-2 κουτάκια σόδα ή ανθρακούχο νερό\nΠλένετε καλά τα φρούτα. Καθαρίζετε τα μήλα και τα αχλάδια και τα κόβετε σε λεπτές φέτες. Κόβετε σε λεπτές φέτες και τα πορτοκάλια και το λεμόνι. Καρφώνετε τα γαρίφαλα σε δυο απ” τις φετούλες πορτοκάλι.\nΒάζετε τα φρούτα σε μια κανάτα και τα πασπαλίζετε με τη ζάχαρη. Προσθέτετε το κρασί και αφήνετε να μείνουν στο ψυγείο μερικές ώρες.\nΌταν πρόκειται να σερβίρετε τη σαγκρία, προσθέτετε τη σόδα ή το ανθρακούχο νερό, στην ποσότητα που σας αρέσει.


«Ελληνική κοινωνία, ιδού το χάλι σου» - The Best d news\nHome » ΑΘΛΗΤΙΚΑ , in news.... » «Ελληνική κοινωνία, ιδού το χάλι σου»\n«Ελληνική κοινωνία, ιδού το χάλι σου»\nΠρώτο μέλημα του Γιώργου Μπαρτζώκα, μετά τη διακοπή του τρίτου τελικού της Α1 μπάσκετ, ήταν να περάσει από τα αποδυτήρια του Παναθηναϊκού, να συγχαρεί τους αντιπάλους του για την κατάκτηση του «νταμπλ». Λίγο αργότερα, στη συνέντευξη Τύπου, δήλωσε διπλά απογοητευμένος, κάνοντας τον\nαπολογισμό των τελευταίων ημερών: «Εδειξε η ελληνική κοινωνία ποιοί πραγματικά είμαστε»..Αναλυτικά οι δηλώσεις του προπονητή των ερυθρολεύκων:\n«Συγχαρητήρια στον Παναθηναϊκό για την κατάκτηση του πρωταθλήματος. Για μας ό,τι συνέβη ήταν απογοητευτικό. Όχι για το πώς εξελίχθηκε το παιχνίδι, γιατί απέμεναν 1:27 και είχαμε κατοχή, αλλά δεν μας άφησαν να διεκδικήσουμε τις πιθανότητες που είχαμε. Είμαι όμως απογοητευμένος για όλα όσα έγιναν γύρω από το μπάσκετ κι όχι μέσα σε αυτό. Βιώσαμε πράγματα απίστευτα. Από μια πληροφορία που έδωσε ένας γραφικός μαχόμενος δημοσιογράφος που είναι αντικείμενο στις σατιρικές εκπομπές, κινητοποιήθηκε ακόμη και η κυβέρνηση και δημιουργήθηκε σκιά ότι ο Ολυμπιακός κατέκτησε το ευρωπαϊκό ντοπαρισμένος. Όλα αυτά τη στιγμή που έγιναν τόσοι έλεγχοι στην ομάδα. Αφού η ελληνική κοινωνία επέτρεψε να γίνει κάτι τέτοιο, είναι χαρακτηριστικό του τι είμαστε!\nΕίχαμε μια πολύ κοπιαστική χρονιά, με δυσκολίες και τραυματισμούς. Φανήκαμε λιγότερο φρέσκοι από τον ΠΑΟ. Μας μένει μια τεράστια απογοήτευση, όχι για το αποτέλεσμα, αλλά για όλα αυτά που έγιναν. Εμείς νιώσαμε λίγο άδειοι, αλλά δεν ξέρω αν αυτό έγινε επειδή αυτά τα παιδιά κατέκτησαν τόσα πράγματα ή για όλα όσα συνέβησαν μετά. Και το ένα επηρέασε, αλλά και το άλλο. Δεν είχαμε φρεσκάδα σε όλη τη σειρά. Ο Λο ήταν ανέτοιμος, ο Περπέρογλου και ο Σερμαντίνι είχαν προβλήματα… Ο Παναθηναϊκός για μένα δίκαια κατέκτησε το πρωτάθλημα, αλλά είναι απογοητευτικό ότι δεν μπορέσαμε να διεκδικήσουμε μέχρι τέλους το ματς. Νιώθουμε απογοητευμένοι και για ό,τι έγινε σε όλη τη σειρά, αλλά και το πώς αντιμετωπιστήκαμε από σύστημα που επέβαλε κανόνες.\nΤο θέμα δεν είναι του ελληνικού αθλητισμού, αλλά θέμα κυβέρνησης. Όλα αυτά που συμβαίνουν αφορούν κάποιους που πρέπει να παίρνουν αποφάσεις. Είναι μια κατάσταση που δεν ελέγχεται. Δείτε τι γράφονταν στις εφημερίδες τον τελευταίο καιρό. Είναι εκτός αθλητισμού και λογικής".\nΑνάλογη απογοήτευση έκρυβαν τα λόγια του Κώστα Παπανικολάου:\n"Συγχαρητήρια στον Παναθηναϊκό. Ήταν πολύ διαβασμένοι, έδειξαν ότι το ήθελαν περισσότερο από μας. Σε κάθε χαμένη μπάλα ήταν κερδισμένοι, εμείς δεν δείχναμε να το θέλουμε τόσο πολύ. Κάτι τέτοιο δεν ισχύει, αλλά αυτό φαινόταν. Νομίζω ότι είναι άδικο για αυτή την ομάδα, όχι για το 3-0 και το πρωτάθλημα του Παναθηναϊκού, αλλά για μας που παλεύουμε 10 μήνες εδώ πέρα, εμείς, όλο το σταφ, πρωί-μεσημέρι-βράδυ και ξαφνικά να βρίσκονται κάποιοι εξωαγωνιστικοί παράγοντες και να μην μπορούμε να ολοκληρώσουμε ό,τι κάνουμε όλη τη χρονιά. Είναι κρίμα να μη σεβόμαστε το άθλημα που έχει δώσει τόσα πολλά στην Ελλάδα. Έχουν βγει δημοσιογράφοι που δεν ξέρω τι συμφέροντα εξυπηρετούν κι έχουν σφάξει το μπάσκετ. Νιώθω ντροπή σαν Έλληνας για αυτό που αντικρίζουμε εδώ και έξω. Πρέπει να είμαστε το παράδειγμα της Ευρώπης στο μπάσκετ κι εμείς μόνοι μας καταστρέφουμε ό,τι καλό φτιάχνουν οι ομάδες εδώ και τόσα χρόνια .Ας αναλογιστεί ο καθένας τις ευθύνες του και αν είναι να μας πουν να μη χύνουμε τσάμπα τον ιδρώτα μας".


Τετάρτη, 03 Νοεμβρίου 2021 - Psts.gr\nΤετάρτη, 03 Νοεμβρίου 2021 21:19\nΚυκλάδες, μια ανάσα «δρόμος»! Φθάνει το ηλεκτροκίνητο «ιπτάμενο» καταμαράν που θα εκμηδενίζει τις αποστάσεις! (Βίντεο)\nΣύμφωνα με την μυθολογία, η Ηλέκτρα ήταν μία από τις Ωκεανίδες, κόρη του Τιτάνα Ωκεανού και μητέρα της θεάς Ίριδος.\nΤετάρτη, 03 Νοεμβρίου 2021 20:48\nΜητσοτάκης: Η χώρα δεν ξαναμπαίνει σε lockdown - Δεύτερη αύξηση του κατώτατου μισθού εντός του 2022\nΑπέκλεισε νέο lockdown - Τόνισε ότι είναι απαραίτητη η τρίτη δόση εμβολιασμού - Είπε ότι η επέκταση της υποχρεωτικότητας του εμβολιασμού συναντά «τείχος άρνησης» από σκληρές μειοψηφίες\nΤετάρτη, 03 Νοεμβρίου 2021 20:36\nΈφυγε από τη ζωή ο ηθοποιός Κώστας Λάσκος\nΠέθανε ο ηθοποιός Κώστας Λάσκος, μετά από «μεγάλη μάχη» για τη ζωή του. Την είδηση του θανάτου του γνωστοποίησε ο πρόεδρος του Σωματείου Ελλήνων Ηθοποιών, Σπύρος Μπιμπίλας, μέσω του προσωπικού του λογαριασμού στο Facebook.\nΤετάρτη, 03 Νοεμβρίου 2021 19:44\nΠάρος: Τεχνικά έργα στη περιοχή του λιμανιού της Παροικίας\nΤην περίοδο αυτή πραγματοποιείται έργο ασφαλτόστρωσης στη ζώνη λιμένος της Παροικίας, με σκοπό τον ευπρεπισμό και εξωραϊσμό της περιοχής αλλά και την καλύτερη πρακτική λειτουργικότητα του χώρου γύρω από το λιμάνι.\nΤετάρτη, 03 Νοεμβρίου 2021 19:41\nΠετοσφαίριση Κυκλάδων: Πρόγραμμα αγώνων 6-7/11/21\nΠρόγραμμα Αγώνων 6-7/11/2021\nΤετάρτη, 03 Νοεμβρίου 2021 19:29\nΙερά Σύνοδος: Έκκληση σε κληρικούς και πιστούς να εμβολιαστούν και να τηρούν τα μέτρα\nΣτην ανακοίνωση ότι δεν θα παραστεί στις ενθρονίσεις των νεοχειροτονηθέντων μητροπολιτών Λαγκαδά, Καστορίας, Κιλκισίου, Περιστερίου και Θήρας προέβη ο Αρχιεπίσκοπος Ιερώνυμος, δίνοντας το καλό παράδειγμα για την τήρηση των μέτρων κατά της εξάπλωσης της πανδημίας του κορωνοϊού, όπως έκανε γνωστό η Διαρκής Ιερά Σύνοδος, σήμερα, μετά την ολοκλήρωση της δεύτερης μέρας των τακτικών εργασιών της για τον μήνα Νοέμβριο.\nΤετάρτη, 03 Νοεμβρίου 2021 19:28\nΚαθώς προετοίμαζα το αυριανό μάθημα στη Λογοτεχνία Γ΄ Λυκείου, επέλεξα ένα διήγημα από τα ωραιότερα του Κωνσταντίνου Θεοτόκη, το Πίστομα, το οποίο εντάσσεται στην ενότητα «Ανατομία ενός εγκλήματος». Η ενότητα αυτή εστιάζεται στον φόνο όχι μόνο ως μια πράξη ποινικά κολάσιμη και ηθικά αποτρόπαιη αλλά και ως μια ακραία ανθρώπινη κατάσταση συνυφασμένη με το δίπολο της ζωής και του θανάτου ως αποτέλεσμα βίαιης συμπεριφοράς.\nΤετάρτη, 03 Νοεμβρίου 2021 19:27\nΣτοίχημα - Μαρόκο: Με το μυαλό (τρεις μετά βέβαια) στο μεγάλο ντέρμπι ...\nΣτο Μαρόκο πάει σήμερα η χάρη μου (ταυτόχρονα με το ματς στο Κατάρ που ανέβασα χτες πολύ πιο νωρίς) για την αναμέτρηση της Ρατζά Καζαμπλάνκα που υποδέχεται (πάντα χωρίς θεατές, αλλά σύντομα θα επιτραπεί πρόσβαση στο 50%) τη Ράπιντ Κεντ Ζεμ.\nΤετάρτη, 03 Νοεμβρίου 2021 19:25\nΟλοκληρώθηκε ο πρώτος κύκλος πιστοποίησης δικηγόρων και λογιστών\nΑυξημένης δυσκολίας εξετάσεις με στόχο την θωράκιση της διαδικασίας απονομής συντάξεων\nΤετάρτη, 03 Νοεμβρίου 2021 17:57\nΚορωνοϊός: 5 κρούσματα στην Πάρο - 38 κρούσματα στις Κυκλάδες


ΒΟΡΕΑΣmagazin: Τρεις γενιές οικογενειακής επαγγελματικής ζωής εκπροσωπεί ο Βασίλης Αρβανιτίδης!\nΤρεις γενιές οικογενειακής επαγγελματικής ζωής εκπροσωπεί ο Βασίλης Αρβανιτίδης!\nΤην τρίτη γενιά της οικογένειας εκπροσωπεί ο Βασίλης Αρβανιτίδης,που σήμερα διατηρεί καφενείο στους διπλούς,στη Βασιλέως Κωνσταντίνου,στον κεντρικό δρόμο της Νέας Ορεστιάδας.Την παράδοση την ξεκίνησε ο παππούς στα Πετρωτά Τριγώνου τη δεκαετία του 1920,για να ακολουθήσει ο πατέρας του στο Δίλοφο και στη συνέχεια στη Νέα Ορεστιάδα και να ακολουθήσει ο Βασίλης.\nΑναρτήθηκε από ΒΟΡΕΑΣmagazin στις 12:49 π.μ.\nΕτικέτες Νέα Ορεστιάδα, Τρίγωνο


Σφοδρή επίθεση κατά Γιαννακόπουλου! - Αθλητισμός - Νέα Κρήτη\nΤώρα διαβάζετε: Σφοδρή επίθεση κατά Γιαννακόπουλου!\nΑνανέωση 01/10/2014, 18:51


ΤΟ ΑΓΙΟΝ ΟΡΟΣ ΠΡΟΕΙΔΟΠΟΙΕΙ! Διαδώστε το σε ΟΛΟΥΣ τους ΕΛΛΗΝΕΣ… – Όλα στη φόρα\nΘρησκεία ΤΟ ΑΓΙΟΝ ΟΡΟΣ ΠΡΟΕΙΔΟΠΟΙΕΙ! Διαδώστε το σε ΟΛΟΥΣ τους ΕΛΛΗΝΕΣ… 519SHARESShareTweet\nH προειδοποίηση των Αγιοριτών Μοναχών προκαλεί αναστάτωση στους Έλληνες παρόλο που αποτελεί ένα κάλεσμα για εγρήγορση αλλά περιέχει και ελπίδα.\nΔιαβάστε επίσης: «Ελέησέ Με» Μικρή είναι η φράση κι όμως γίνεται πέλαγος φιλανθρωπίας4. Όταν φτάσουν τα δεινά, τότε: «μη βγείτε στους δρόμους, αλλά στα χωριά-βουνά, με πολλούς άλλους μαζί να ζείτε» (Άγιος Πατροκοσμάς).\nεδώ το φυλλάδιο που μοιράζουν.\n← ΒΟΜΒΑ ΑΠΟ ΑΓΙΟ ΟΡΟΣ: Έρχεται ο Πόλεμος – Δείτε τι πρέπει να κάνετε οι Χριστιανοί!\nΕΚΤΑΚΤΟ – ΑΓΡΙΟ ΞΥΛΟ ΣΤΑ ΚΤΕΛ! «ΒΡΩΜΟΕΛΛΗΝΕΣ θα σας…» – Μια ΓΥΝΑΙΚΑ τον ΤΣΑΚΙΣΕ →


ΙΣΤΟΡΙΑ ΤΗΣ ΕΛΛΗΝΙΚΗΣ ΝΕΟΛΑΙΑΣ: ΠΡΟΣ ΜΙΜΗ-G\nΜίμη G , πριν ενα χρόνο ανάρτησες στο μπλογκ ΔΙΣΚΟΡΥΧΕΙΟΝ την ψεύτικη και κατάπτυση "είδηση" (αριστερά η φωτογραφία της ανάρτησής σου), ότι ο Γιάννης Μπελτέκας είναι νεκρός.\nΕπειδή τελικά αποδείχτηκε, ότι ο Γιάννης Μπελτέκας, είναι ζωντανός και επειδή, αν και το έμαθες αυτό, δεν έχεις ακόμη αναρτήσει τη ΣΥΓΓΝΩΜΗ σου και την αναγνώριση της ΒΛΑΚΕΙΑΣ σου, στο ίδιο εκείνο μπλογκ, ώστε να το πληροφορηθούν και οι εκεί αναγνώστες, καλείσαι να το κάνεις ΑΜΕΣΩΣ.\nat 3:44:00 π.μ.


παραθέματα λόγου: 07/24/09\nπ. Βασιλείου Θερμού, [ΜΙΚΡΟ ΑΝΘΟΛΟΓΗΜΑ] (21 ποιήματα)\nΗ άλλη δυνατότητα\nΚάθε καινούργια μέρα\nκι ένα απ’ τα όνειρά μου\nκαι χάνεται στην άβυσσο\nκαι αποθηκεύεται στα κατώγια\nόπου χαλκουργείται το μυστήριο\nτης ευσεβείας, μού είπες.\n«Της ιεροδιακονίας σου…»\nνα μη διακονήσω σήμερα\nμεσ’ στης χαράς σου τα παλάτια!\nΝα διακονέψω μόνο μια φορά\nστης μετανοίας τα σκαλοπάτια!\nΕρινύες των εσχάτων\nτων αδελφών που βαστάζουν\nεπάνω τους τραχέα,\nτα περάσματα της Αλήθειας\n… όσα αρνηθήκαμε.\nτων ιδεών, αλλά πίσω μας\nαποτσίγαρα οι λέξεις\nΤα λόγια Κυρίου λόγια αγνά\nώσπερ μέλι και κηρίον\nεύπλαστα και μαλακά\nγια να παίρνουν ό,τι σχήμα επιθυμείς:\nφωτιές, τσιχλόφουσκες, ρόπαλα.\nΤώρα που τελείωσε η ακολουθία\nκαι όλα ησύχασαν,\nβγάλε τα επίσημα, Κύριε,\nκαι ζώσου την ποδιά\nτα σταλάματα των λογισμών.\nΚύριε, τα λόγια σου φωτιά\nνα ψήσουν τα ωμά οράματά μου\nγια να τρώγονται από τους αδελφούς μου.\nΣε ονομάζουμε «ο βασιλεύς της δόξας».\nΌταν όμως προχθές «ενδεδυμένον άπασαν»\nμού πρότεινες «αλλάζουμε;»\nκόντεψα να λιποθυμήσω.\nΠώς να μην πεθάνεις νέος, Κύριε;\nνα κεντήσεις τις ιερατικές μας στολές;\nΞέρεις μόνο γιατί ελπίζω;\nΓιατί δέχτηκες να κάμεις Αίμα σου\nτην χθεσινή μαυροδάφνη με τα συντηρητικά.\nΤο καμπαναριό των Φηρών\nΑνάμεσα σε ταράτσες και σκαλιά\nμε τραπεζάκια γύρω\nκατάντικρυ από το ηφαίστειο\nμε υπόκρουση από Ένιο Μορικόνε\nμετράει τα ηλιοβασιλέματα\nκαι περιμένει τα έσχατα.\n(Από το βιβλίο «Φωνήεντες στεναγμοί», εκδ. Αρμός 1996)\nΟ άδακρυς λόγος: άπατρις.\nΟ άφθονος λόγος: ρίψασπις.\nΣτο εξής ονειροπώληση.\nΗ ενδοχώρα των λογισμών\nΈνα σκαρί η ψυχή – τι νομίζεις;\nΑνήσυχο διαρκώς μη μπατάρει,\nμε το βλέμμα του καπετάνιου δριμύ\nν’ αναζητά μιαν αιωνιότητα\nεφήμερη – κι ύστερα άλλη κι άλλη…\nΕνθύμια στιλπνά στο κατάστρωμα\nαποθησαυρισμένα και άλλα\nκαι παλατάκια φωτισμένα που ο νους\nο τάχα μου ηγεμόνας ιδρύει.\nΚαι οι προσχώσεις ολοένα αυξάνουν\nτην άβατη των λογισμών ενδοχώρα.\nΠέφτουν στην θάλασσα της ζωής μας\nΤα λόγια που πηγαινοέρχονται,\nκλητήρες της πείνας,\nδραπέτες της πλησμονής.\nΛέξεις – αγγεία για ό,τι πιο πολύτιμο,\nγια λάδι από τη σύνθλιψη ονειροκάρπου,\nγια νερό που πρέπει να γίνει κρασί.\nγια ν’ ανέβει το νερό της αλήθειας.\nπου κανείς δεν θ’ αντικρίσει ποτέ.\nΣτ’ απόνερα των ταχύπλοων λογισμών\nκήτη αργυρά αναρριπίζουν\nτον πόντο της ζωής μας\nαμέριμνα οι πράξεις.\n(Από το βιβλίο «Ονειροδρόμιο», εκδ. εν πλω 2003)


Παραβίαση δικαστικού απορρήτου καταγγέλλουν οι Αρεοπαγίτες δικαστές της ΕΠΟ για τις διαρροές στην απόφαση για Ξάνθη! - SportsAddict.gr - Αθλητικά νέα της Θράκης\nΠαραβίαση δικαστικού απορρήτου καταγγέλλουν οι Αρεοπαγίτες δικαστές της ΕΠΟ για τις διαρροές στην απόφαση για Ξάνθη!\nΚαταγγελία-αναφορά τριών μελών του Διαιτητικού προς την ΕΠΟ και την Εισαγγελία, φέρνει στο φως η «Δίκη».\nΜε αυτήν, τα μέλη του Διαιτητικού Δικαστηρίου της Ομοσπονδίας ζητούν πειθαρχική και ποινική έρευνα για το γεγονός της διαρροής στον ηλεκτρονικό Τύπο της απόφασης του Δικαστηρίου για τη διεξαγωγή του διπλού μπαράζ μεταξύ Ξάνθης και Απόλλωνα Σμύρνης.\nΑναλυτικά η καταγγελία των μελών του Διαιτητικού Δικαστηρίου της ΕΠΟ:\nΕΝΩΠΙΟΝ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ ΤΗΣ ΕΛΛΗΝΙΚΗΣ ΟΜΟΣΠΟΝΔΙΑΣ ΠΟΔΟΣΦΑΙΡΟΥ (Ε.Π.Ο.)\nΤης Διονυσίας Μπιτζούνη, Προέδρου του Διαιτητικού Δικαστηρίου Ποδοσφαίρου της Ελληνικής Ποδοσφαιρικής Ομοσπονδίας (Ε.Π.Ο.).\nΤου Χρήστου Κατσιάνη, μέλους του Διαιτητικού Δικαστηρίου Ποδοσφαίρου της Ελληνικής Ποδοσφαιρικής Ομοσπονδίας (Ε.Π.Ο.).\nΚαι της Ιωάννας Μαργέλλου – Μπουλταδάκη, μέλους του Διαιτητικού Δικαστηρίου Ποδοσφαίρου της Ελληνικής Ποδοσφαιρικής Ομοσπονδίας (Ε.Π.Ο.).\nΠαντός κατά νόμον υπευθύνου για τις κάτωθι καταγγελλόμενες πειθαρχικές παραβάσεις και άδικες πράξεις\nΝΟΜΙΜΩΣ ΚΟΙΝΟΠΟΙΟΥΜΕΝΗ ΠΡΟΣ:\n1) Την Επιτροπή Δεοντολογίας της Ελληνικής Ποδοσφαιρικής Ομοσπονδίας (Ε.Π.Ο.)\n2) Την Πειθαρχική Επιτροπής της Ελληνικής Ποδοσφαιρικής Ομοσπονδίας (Ε.Π.Ο.)\n3) Την Εισαγγελία Πρωτοδικών Αθηνών\n4) Πάσα άλλη αρμόδια Αρχή\nΔια της παρούσας καταγγέλλουμε ενώπιόν Σας τα κάτωθι γεγονότα που υπέπεσαν στην αντίληψή μας, της πρώτης εξ ημών υπό την ιδιότητα της Προέδρου του Διαιτητικού Δικαστηρίου Ποδοσφαίρου της Ελληνικής Ποδοσφαιρικής Ομοσπονδίας (εφεξής καλούμενης «Ε.Π.Ο.») και των δεύτερου και τρίτης υπό την ιδιότητα του μέλους του ίδιου Δικαστηρίου και αιτούμεθα την εκκίνηση κάθε προβλεπόμενης νόμιμης διαδικασίας σε βάρος παντός κατά νόμον υπευθύνου, ως επίσης και τη διενέργεια έρευνας για την τέλεση πειθαρχικών παραπτωμάτων κατά τα εν ισχύ νομοθετήματα που διέπουν τη λειτουργία της Ε.Π.Ο. (ενδεικτικά: Κανονισμό Λειτουργίας Διαιτητικού Δικαστηρίου Ποδοσφαίρου, Κώδικα Δεοντολογίας Ε.Π.Ο., Πειθαρχικό Κώδικα Ε.Π.Ο., Καταστατικό Ε.Π.Ο. και λοιπούς συναφείς Κανονισμούς Ε.Π.Ο.), του αδικήματος της παραβίασης δικαστικού απορρήτου (ΠΚ 251), του αδικήματος της παραβίασης της μυστικότητας δικαστικών συνεδριάσεων (ΠΚ 234) και οιουδήποτε άλλου πειθαρχικού παραπτώματος και/ή ποινικού αδικήματος, η τέλεση του οποίου τυχόν προκύψει από την έρευνά σας, τα οποία (πειθαρχικά παραπτώματα και ποινικά αδικήματα) θίγουν το κύρος του θεσμού του Διαιτητικού Δικαστηρίου, θέτοντας υπό αμφισβήτηση την αμερόληπτη λειτουργία του και το αδιάβλητο των διασκέψεων αυτού. Ειδικότερα:\nΙ. 1.1. Στις 13.08.2020 και περί ώρα 11.00 συνήλθε σε μυστική διάσκεψη στο 310 γραφείο (3ος όροφος) του Αρείου Πάγου το Διαιτητικό Δικαστήριο Ποδοσφαίρου (εφεξής καλούμενο «Δ.Δ.Π.») της Ε.Π.Ο. για τη λήψη αποφάσεων επί των κάτωθι τριών προσφυγών και παρεμβάσεων, οι οποίες εκδικάστηκαν κατά στις 10.08.2020, και δη:\nα) επί της από 04.08.2020 και με αρ. πρωτ./ΕΠΟ: 15074 προσφυγής – αίτησης της «Π.Α.Ε. Απόλλων Σμύρνης» κατά της Ε.Π.Ο. και επί της 07.08.2020 και με αρ. πρωτ./ΕΠΟ: 15296 πρόσθετης παρέμβασης της Superleague 1 υπέρ της Ε.Π.Ο. και κατά της «Π.Α.Ε. Απόλλων Σμύρνης».\nβ) επί της από 04.08.2020 και με αρ. πρωτ./ΕΠΟ: 15100 προσφυγής – αίτησης της «Π.Α.Ε. ΑΟ Ξάνθη» κατά της Ε.Π.Ο. και επί της 07.08.2020 και με αρ. πρωτ./ΕΠΟ: 15294 πρόσθετης παρέμβασης της Superleague 1 υπέρ της Ε.Π.Ο. και κατά της «Π.Α.Ε. ΑΟ Ξάνθη» και\nγ) επί της από 06.08.2020 και με αρ. πρωτ./ΕΠΟ: 15225 προσφυγής – αίτησης της «Π.Α.Ε. Χανιά (Κισσαμικός ΠΓΣ)» κατά της Ε.Π.Ο. και επί της 07.08.2020 και με αρ. πρωτ./ΕΠΟ: 15296 πρόσθετης παρέμβασης της Superleague 1 υπέρ της Ε.Π.Ο. και κατά της «Π.Α.Ε. Χανιά».\nΣημειωτέον δε ότι άπασες οι εν λόγω προσφυγές και παρεμβάσεις αφορούσαν στην ακύρωση της απόφασης της Εκτελεστικής Επιτροπής της Ε.Π.Ο. για τον ορισμό των αγώνων μπαράζ για τη συμμετοχή των ως άνω διαδίκων ομάδων στη Super League 1 για την αγωνιστική περίοδο 2020/2021.\n1.2. Στην προαναφερθείσα μυστική διάσκεψη της 13ης.08.2020 συμμετείχαν στη σύνθεση του Διαιτητικού Δικαστηρίου Ποδοσφαίρου της Ε.Π.Ο. με δικαίωμα ψήφου για τη λήψη των οικείων αποφάσεων επί των ως άνω προσφυγών και παρεμβάσεων:\nΑ) εμείς οι καταγγέλλοντες:\nΑ1) ΔΙΟΝΥΣΙΑ ΜΠΙΤΖΟΥΝΗ, Δικαστής του Αρείου Πάγου, ως Πρόεδρος\nΑ2) ΧΡΗΣΤΟΣ ΚΑΤΣΙΑΝΗΣ, Δικαστής του Αρείου Πάγου, ως Μέλος\nΑ3) ΙΩΑΝΝΑ ΜΑΡΓΕΛΛΟΥ – ΜΠΟΥΛΤΑΔΑΚΗ, Δικαστής του Αρείου Πάγου, ως Μέλος\nΚαι Β) οι διαιτητές:\nΒ1) ΔΗΜΗΤΡΙΟΣ ΜΠΟΥΣΜΠΟΥΡΕΛΗΣ, Διαιτητής – Νομικός, διορισθείς εκ μέρους της καθ’ ης – Ε.Π.Ο. για άπασες τις ως άνω τρεις προσφυγές και\nΒ2) ΔΟΜΝΑ ΤΣΙΩΝΗ, Διαιτητής – Νομικός, διορισθείς εκ μέρους της «Π.Α.Ε. Απόλλων Σμύρνης» για την ως άνω υπό την παρ. 1.1. περίπτ. α.) προσφυγή καθώς και εκ μέρους της «Π.Α.Ε. ΑΟ Ξάνθη» για την ως άνω υπό την παρ. 1.1. περίπτ. β.) προσφυγή. Και\nΒ3) ΑΝΤΩΝΙΟΣ ΑΝΟΥΣΤΗΣ, Διαιτητής – Νομικός, διορισθείς εκ μέρους της ΠΑΕ Χανιά (Κισσαμικός ΠΓΣ) για την ως άνω υπό την παρ. 1.1. περίπτ. γ.) προσφυγή.\n1.3. Η προαναφερθείσα διάσκεψη άρχισε περί ώρα 11.00, διήρκεσε περίπου τρεις και ήμισυ (31/2) ώρες και δη μέχρι και ώρα 2.30 μ.μ. περίπου, επί των ως άνω δε προσφυγών και παρεμβάσεων εκδόθηκαν οι κάτωθι απορριπτικές αποφάσεις και δη:\nα) η υπ’ αριθμ. 91/2020 απόφαση του Διαιτητικού Δικαστηρίου Ποδοσφαίρου, με την οποία απορρίφθηκε η ως άνω υπό την παρ. 1.1. περίπτ. α.) προσφυγή της «Π.Α.Ε. Σμύρνης», η οποία κοινοποιήθηκε στην προσφεύγουσα ΠΑΕ μέσω fax, κατά την ώρα 03.39 μ.μ. της 13ης.08.2020 (Σχετικό 1).\nβ) η υπ’ αριθμ. 92/2020 απόφαση του Διαιτητικού Δικαστηρίου Ποδοσφαίρου, με την οποία απορρίφθηκε η ως άνω υπό την παρ. 1.1. περίπτ. β.) προσφυγή της «Π.Α.Ε. ΑΟ Ξάνθη», η οποία κοινοποιήθηκε στην προσφεύγουσα ΠΑΕ μέσω fax, κατά την ώρα 03.17 μ.μ. της 13ης.08.2020 (Σχετικό 2) και\nγ) η υπ’ αριθμ. 93/2020 απόφαση του Διαιτητικού Δικαστηρίου Ποδοσφαίρου, με την οποία απορρίφθηκε η ως άνω υπό την παρ. 1.1. περίπτ. γ.) προσφυγή της «Π.Α.Ε. Χανιά (Κισσαμικός ΠΓΣ)», η οποία κοινοποιήθηκε στην προσφεύγουσα ΠΑΕ μέσω fax, κατά την ώρα 03.26 μ.μ. της 13ης.08.2020 (Σχετικό 3).\n1.4 Ακολούθως την ίδια ημέρα, ήτοι στις 13.08.2020, και ώρα 04:45 μ.μ. δημοσιεύτηκε στην επίσημη ιστοσελίδα της Ε.Π.Ο. η σχετική ανακοίνωση αναφορικά με τις προαναφερθείσες απορριπτικές αποφάσεις του Δ.Δ.Π. της Ε.Π.Ο. (Σχετικό 4), το περιεχόμενο της οποίας (ανακοίνωσης) έχει ως ακολούθως:\nΣυνεκδίκασε την από 04/08/2020 προσφυγή – αίτηση (αρ. πρωτ/ΕΠΟ: 15074) της ΠΑΕ Απόλλων Σμύρνης κατά της ΕΠΟ και την από 07/08/2020 (αρ. πρωτ/ΕΠΟ: 15296) πρόσθετη παρέμβαση της Superleague 1 υπέρ της ΕΠΟ και κατά της ΠΑΕ Απόλλων Σμύρνης. Απέρριψε την προσφυγή.\nΣυνεκδίκασε την από 06/08/2020 προσφυγή – αίτηση (αρ. πρωτ/ΕΠΟ: 15225) της ΠΑΕ Χανιά (Κισσαμικός ΠΓΣ) κατά της ΕΠΟ και την πρόσθετη παρέμβαση της Superleague 1 υπέρ της ΕΠΟ και κατά της ΠΑΕ Χανιά. Απέρριψε την προσφυγή ως απαράδεκτη.\nΣυνεκδίκασε την από 04/08/2020 προσφυγή – αίτηση (αρ. πρωτ/ΕΠΟ: 15100) της ΠΑΕ ΑΟ Ξάνθη κατά της ΕΠΟ και την από 07/08/2020 (αρ. πρωτ/ΕΠΟ: 15294) πρόσθετη παρέμβαση της Superleague 1 υπέρ της ΕΠΟ και κατά της ΠΑΕ ΑΟ Ξάνθη. Απέρριψε την προσφυγή.».\n1.5. Παρά ταύτα, μεσούσης της άνω διασκέψεως κατά την 13η.08.2020 και ενόσω τα ανωτέρω μέλη της σύνθεσης του Διαιτητικού Δικαστηρίου Ποδοσφαίρου, της οποίας προέδρευα (η πρώτη εκ των καταγγελλόντων), βρισκόμασταν ακόμα εντός του γραφείου του Αρείου Πάγου και συνεδριάζαμε έχοντας μόλις λάβει τις αποφάσεις επί των ως άνω προσφυγών, ο παρευρισκόμενος Διαιτητής – Νομικός, κ. Αντώνιος Ανούστης, μας ενημέρωσε ότι το αποτέλεσμα των αποφάσεών μας είχε ήδη δημοσιευτεί στον ηλεκτρονικό τύπο (!). Στο άκουσμα του συγκεκριμένου γεγονότος και ενώ προκλήθηκε σύγχυση για το πώς ακριβώς έλαβε χώρα η συγκεκριμένη επιλήψιμη διαρροή, ο παρευρισκόμενος Διαιτητής – Νομικός κ. Δημήτριος Μπουσμπουρέλης, ανέφερε ενώπιον όλων των παρευρισκομένων τα εξής: «Κυρία Πρόεδρε, δεν γνωρίζετε τι πιέσεις δεχόμεθα».\n1.6. Περαιτέρω, όπως πράγματι επιβεβαιώθηκε μετά την ολοκλήρωση της διάσκεψης, οι ως άνω αποφάσεις του Διαιτητικού Δικαστηρίου Ποδοσφαίρου της Ε.Π.Ο. επί της διεξαγωγής των αγώνων μπαράζ είχαν όντως ήδη από ώρα 01:16 μ.μ. διαρρεύσει στον ηλεκτρονικό τύπο, η είδηση δε της ετυμηγορίας του Δ.Δ.Π., όπως ήταν αναμενόμενο, αναπαράχθηκε ταχύτατα σε πλήθος αθλητικών ηλεκτρονικών σελίδων. Συναφώς ενδεικτικά προσκομίζονται το από 13.08.2020 και ώρα 13:16 άρθρο της ηλεκτρονικής σελίδας http://www.a-sports.gr με τίτλο: ΣΟΚ: Γίνεται το διπλό μπαράζ Ξάνθης – Απόλλωνα Σμύρνης!» (Σχετικό 5), το από 13.08.2020 και ώρα 13:46 άρθρο της ηλεκτρονικής σελίδας https://www.fosonline.gr/ με τίτλο: «Το διαιτητικό δικαστήριο αποφάνθηκε – Κανονικά το μπαράζ Ξάνθη – Απόλλων Σμύρνης» (Σχετικό 6), το από 13.08.2020 και ώρα 13:53 άρθρο της ηλεκτρονικής σελίδας https://www.sdna.gr/podosfairo με τίτλο «Απορρίφθηκαν οι προσφυγές Ξάνθης – Απόλλωνα, γίνονται τα μπαράζ! – SL με 14 ομάδες» (Σχετικό 7), το από 13.08.2020 και ώρα 14:05 άρθρο της ηλεκτρονικής σελίδας https://www.newsbomb.gr/ με τίτλο: «Διαιτητικό Δικαστήριο: Αποφάσισε για το μπαράζ Ξάνθη – Απόλλων Σμύρνης!» (Σχετικό 8), το από 13.08.2020 και ώρα 14:06 άρθρο της ηλεκτρονικής σελίδας https://www.in.gr/ με τίτλο: «Πρωτάθλημα με 14 ομάδες, κανονικά το μπαράζ μεταξύ Ξάνθης – Απόλλωνος Σμύρνης!» (Σχετικό 9), το από 13.08.2020 και ώρα 14:27 άρθρο της ηλεκτρονικής σελίδας https://agones.gr/news. με τίτλο: «Super League: Απορρίφθηκαν οι εφέσεις Ξάνθη και Απόλλωνα, κανονικά τα μπαράζ» (Σχετικό 10), το από 13.08.2020 και ώρα 14:29 άρθρο της ηλεκτρονικής σελίδας https://www.protothema.gr/sports/ με τίτλο: «Ξάνθη – Απόλλων Σμύρνης: Απορρίφθηκε η έφεση, κανονικά το μπαράζ, πρωτάθλημα με 14 ομάδες» (Σχετικό 11), το από 13.08.2020 και ώρα 14:36 άρθρο της ηλεκτρονικής σελίδας https://www.naftemporiki.gr/news. με τίτλο: «Κανονικά το μπαράζ Ξάνθη – Απόλλων Σμύρνης». (Σχετικό 12) και το από 13.08.2020 και ώρα 14:29 άρθρο της ηλεκτρονικής σελίδας https:www.documentonews.gr/news με τίτλο: «Οριστικά διπλό μπαράζ Ξάνθης – Απόλλωνα για μια θέση στη Super League» (Σχετικό 13)\n1.7. Εκ των ανωτέρω λοιπόν συνάγεται ότι την 13.08.2020, και ενόσω τα ανωτέρω μέλη της σύνθεσης του Διαιτητικού Δικαστηρίου της Ε.Π.Ο., μεταξύ των οποίων και εμείς οι καταγγέλλοντες, βρισκόμασταν ακόμα εντός της αίθουσας του Αρείου Πάγου, έχοντας μόλις λάβει αποφάσεις επί των ως άνω προσφυγών, οι οικείες αποφάσεις μας διέρρευσαν άμεσα στον ηλεκτρονικό τύπο, πολύ πριν ακόμα οι αποφάσεις αυτές κατά τα ανωτέρω δημοσιευθούν κατά τα προβλεπόμενα στον νόμο, κοινοποιηθούν στους ενδιαφερόμενους προσφεύγοντες και δημοσιευθούν επίσημα στην ηλεκτρονική σελίδα της Ε.Π.Ο. Μάλιστα, όπως προκύπτει από το περιεχόμενο των ως άνω δημοσιευμάτων, η επίμαχη διαρροή αφορούσε όχι μόνο το διατακτικό των οικείων αποφάσεων, αλλά ακόμα και την πλειοψηφία (!), με την οποία ελήφθησαν οι αποφάσεις αυτές από τη Σύνθεση του Διαιτητικού Δικαστηρίου Ποδοσφαίρου.\nΙΙ. 2.2. Σύμφωνα με το άρθρο 3 του Κανονισμού Λειτουργίας του Διαιτητικού Δικαστηρίου της Ε.Π.Ο. με τίτλο: «Προσόντα Διαιτητών. Αμεροληψία. Καθήκον εμπιστευτικότητας»:\n«1. Οι διαιτητές είναι νομικοί με αναγνωρισμένη εμπειρία και γνώση των ποδοσφαιρικών Κανονισμών, του εν γένει αθλητικού δικαίου και των κανόνων της διαιτησίας.\nΜετά τον ορισμό τους οι διαιτητές θα υπογράφουν μία επίσημη δήλωση, υποσχόμενοι ότι θα ασκήσουν τα καθήκοντα που προκύπτουν από την ιδιότητα αυτή με απόλυτη αντικειμενικότητα, ανεξαρτησία και αμεροληψία και σύμφωνα με τις πρόνοιες του παρόντος Κανονισμού.\nΟι διαιτητές δεν επιτρέπεται να λειτουργούν ως συνήγοροι ενός διαδίκου, ενώπιον του Διαιτητικού Δικαστηρίου Ποδοσφαίρου.\n2. Οι διαιτητές του Διαιτητικού Δικαστηρίου Ποδοσφαίρου δεσμεύονται από το καθήκον της εμπιστευτικότητας, ιδιαιτέρως δε, δεν επιτρέπεται να αποκαλύψουν προς οποιονδήποτε τρίτο οποιαδήποτε γεγονότα ή άλλα στοιχεία σχετιζόμενα με τις δίκες που διεξάγονται ενώπιον του Διαιτητικού Δικαστηρίου Ποδοσφαίρου.\n3. Η Εκτελεστική Επιτροπή της Ε.Π.Ο. μπορεί να απομακρύνει έναν διαιτητή από τον πίνακα των μελών του Διαιτητικού Δικαστηρίου Ποδοσφαίρου, είτε προσωρινά είτε μόνιμα, εάν παραβιάσει οποιονδήποτε κανόνα του παρόντα Κώδικα ή εάν η πράξη του επηρεάζει την φήμη του Διαιτητικού Δικαστηρίου ή /και της Ε.Π.Ο.».\nΕπίσης, κατά το άρθρο 12 του Κανονισμού Λειτουργίας του Διαιτητικού Δικαστηρίου της Ε.Π.Ο. με τίτλο:\n12. Συμβιβασμός – Μυστικότητα:\n«Ο Πρόεδρος του Δικαστηρίου, μέχρι και την έναρξη της συζήτησης της υποθέσεως (της ακροαματικής διαδικασίας), μπορεί οποτεδήποτε να αναζητήσει την επίλυση της διαφοράς μέσω συμβιβασμού. Οποιαδήποτε συμβιβαστική διευθέτηση μπορεί να ενσωματωθεί σε μία διαιτητική απόφαση, η οποία εκδίδεται με την συγκατάθεση των διαδίκων.\nΟι διαδικασίες που προβλέπονται από τον παρόντα Κανονισμό (πλην την διεξαγωγή της δίκης που είναι δημόσια) είναι μυστικές. Οι διάδικοι, οι διαιτητές και το Διαιτητικό Δικαστήριο υπόσχονται να μην αποκαλύψουν προς οποιονδήποτε τρίτο οποιαδήποτε γεγονότα ή άλλα στοιχεία που σχετίζονται με την διαφορά ή τις διαδικασίες, χωρίς την άδεια του Διαιτητικού Δικαστηρίου.».\n2.2. Περαιτέρω, από το άρθρο 16 του ισχύοντος Κώδικα Δεοντολογίας της Ε.Π.Ο., ο οποίος καταλαμβάνει όλα τα αναφερόμενα στο άρθρο 2. αυτού πρόσωπα, ενώσεις κ.λπ., συνάγεται ότι όλα τα δεσμευόμενα από τον Κώδικα αυτό πρόσωπα – αξιωματούχοι οφείλουν να τηρούν το καθήκον εχεμύθειας ως προς την εμπιστευτικότητα και μυστικότητα των ενώπιον των οργάνων της Ε.Π.Ο. διαδικασιών.\nΕιδικότερα, κατά το εν λόγω άρθρο 16 του Κώδικα Δεοντολογίας της Ε.Π.Ο.:\n«1. Δημοσιοποίηση επίσημης αλληλογραφίας. Οποιαδήποτε Ενωση Ποδοσφαιρικών Σωματείων (Ε.Π.Σ.) και τα σωματεία της δύναμής της, οι Π.Α.Ε. και τα σωματεία που μετέχουν στα πρωταθλήματα Α’, Β’ και Γ’ Εθνικής κατηγορίας, τα μέλη των διοικήσεών τους ή πρόσωπα συνδεόμενα με οποιαδήποτε σχέση ή εν τοις πράγμασι ασκούντες διοίκηση με αυτές/-α ή πάσης φύσεως εκπρόσωποί τους ενώπιον των επαγγελματικών ενώσεων και των άλλων διαφόρων επιτροπών, οργάνων και αρχών που γενικότερα εμπλέκονται στο άθλημα του ποδοσφαίρου, τα μέλη των επιτροπών της Ε.Π.Ο. και των Ενώσεων, το υπαλληλικό τους προσωπικό, οι ποδοσφαιριστές τους, οι διαιτητές προπονητές, διαμεσολαβητές ποδοσφαιριστών, γιατροί, φροντιστές, φυσικοθεραπευτές, διερμηνείς, οι φίλαθλοι και γενικά οποιοδήποτε πρόσωπο με οποιαδήποτε ιδιότητα μετέχει στη δραστηριότητα της Ε.Π.Ο., των Ενώσεων, των Π.Α.Ε. και σωματείων, δεν θα δημοσιοποιούν στα μέσα, ή με οποιονδήποτε άλλο τρόπο, οποιοδήποτε τμήμα αλληλογραφίας που έχουν ανταλλάξει με την Ε.Π.Ο., ή οποιαδήποτε άλλη αλληλογραφία, η οποία μπορεί να θεωρηθεί ότι ασκεί κριτική ή βλάπτει ή άλλως επαινεί οποιαδήποτε άλλη Ενωση Ποδοσφαιρικών Σωματείων (Ε.Π.Σ.) και τα σωματεία της δύναμής της, Π.Α.Ε. και τα σωματεία που μετέχουν στα πρωταθλήματα Α’, Β’ και Γ’ Εθνικής κατηγορίας, μέλη των διοικήσεών τους, ή πρόσωπα συνδεόμενα με οποιαδήποτε σχέση ή εν τοις πράγμασι ασκούντες διοίκηση με αυτές ή πάσης φύσεως εκπρόσωποί τους ενώπιον των επαγγελματικών ενώσεων και των άλλων διαφόρων επιτροπών, οργάνων και αρχών που γενικότερα εμπλέκονται στο άθλημα του ποδοσφαίρου, μέλη των επιτροπών της Ε.Π.Ο. και των Ενώσεων, το υπαλληλικό τους προσωπικό, τους ποδοσφαιριστές τους, διαιτητές, προπονητές, διαμεσολαβητές ποδοσφαιριστών, γιατρούς φυσικοθεραπευτές, διερμηνείς, φιλάθλους και γενικά οποιοδήποτε πρόσωπο με οποιαδήποτε ιδιότητα μετέχει στη δραστηριότητα της Ε.Π.Ο., των Ενώσεων, των Π.Α.Ε. και σωματείων. Το σύνολο της επίσημης αλληλογραφίας μπορεί, μολαταύτα, να δημοσιοποιηθεί κατά τη διακριτική ευχέρεια της Εκτελεστικής Επιτροπής, αφού η Εκτελεστική Επιτροπή θα έχει επιληφθεί οριστικά αυτής.\n2. Δημοσιοποίηση διαδικασιών. Η Ομοσπονδία θα δικαιούται να δημοσιοποιεί μέσω των Μ.Μ.Ε., ή με οποιονδήποτε άλλο τρόπο θεωρεί πρόσφορο και σωστό, αναφορές των διαδικασιών, των πράξεων και των αποφάσεών της, είτε αυτές απεικονίζουν, ή μη, τον χαρακτήρα ή τη συμπεριφορά οποιασδήποτε Ενωσης Ποδοσφαιρικών Σωματείων (Ε.Π.Σ.) και των σωματείων της δύναμής της, των Π.Α.Ε. και των σωματείων που μετέχουν στα πρωταθλήματα Α’, Β’ και Γ’ Εθνικής κατηγορίας, των μελών των διοικήσεών τους, ή προσώπων συνδεόμενων με οποιαδήποτε σχέση ή εν τοις πράγματι ασκούντων συνδεόμενων με οποιαδήποτε σχέση ή εν τοις πράγμασι ασκούντων διοίκηση με αυτές ή πάσης φύσεως εκπροσώπων τους ενώπιον των επαγγελματικών ενώσεων και των άλλων διαφόρων επιτροπών, οργάνων και αρχών που γενικότερα εμπλέκονται στο άθλημα του ποδοσφαίρου, των μελών των επιτροπών της Ε.Π.Ο. και των Ενώσεων, του υπαλληλικού τους προσωπικού, των ποδοσφαιριστών τους, των διαιτητών, προπονητών, διαμεσολαβητών ποδοσφαιριστών, γιατρών, φροντιστών, φυσικοθεραπευτών, διερμηνέων, φιλάθλων και γενικά οποιουδήποτε προσώπου με οποιαδήποτε ιδιότητα μετέχει στη δραστηριότητα της Ε.Π.Ο., των Ενώσεων, των Π.Α.Ε. και ή οποιουδήποτε θεατή σε ποδοσφαιρικούς αγώνες. Ολοι οι παραπάνω θα θεωρείται ότι έχουν συναινέσει στη δημοσιοποίηση των πληροφοριών αυτών.\n3. Ανάλογα με την ιδιότητά τους, οι πληροφορίες εμπιστευτικής φύσης που αποκαλύπτονται στα πρόσωπα που δεσμεύονται από τον παρόντα Κώδικα κατά την εκτέλεση των καθηκόντων τους, θα αντιμετωπίζονται ως εμπιστευτικές ή μυστικές ως έκφραση της υποχρέωσης πίστης, εφόσον οι πληροφορίες δίδονται υπό την κατανόηση ή με την γνωστοποίηση ότι είναι εμπιστευτικές και συνάδουν με τις καταστατικές αρχές της ΕΠΟ.\n4. Η υποχρέωση τήρησης του καθήκοντος εχεμύθειας διατηρείται παρά τη λήξη της σχέσεως, που υπήγαγε ορισμένο πρόσωπο στις διατάξεις του παρόντα Κώδικα.\n5. Οι παραβάτες τω ως άνω περιπτώσεων τιμωρούνται με χρηματική ποινή από πεντακόσια (500) ευρώ έως τρεις χιλιάδες (3.000) ευρώ για τα φυσικά πρόσωπα, από είκοσι χιλιάδες (20.000) ευρώ έως πενήντα χιλιάδες (50.000) ευρώ για τις Π.Α.Ε. και τα πρόσωπα που σχετίζονται με αυτές από πεντακόσια (500) ευρώ έως δύο χιλιάδες (2.000) ευρώ για τα ερασιτεχνικά σωματεία και τα πρόσωπα που συνδέονται με αυτά. Επιπλέον, ανάλογα με τη βαρύτητα της πράξης, το δικαστικό όργανο μπορεί να επιβάλλει σωρευτικά: (i) απαγόρευση εισόδου στον εν γένει χώρο του γηπέδου τουλάχιστον για τρεις (3) μήνες, και (ii) απαγόρευση συμμετοχής σε οποιαδήποτε δραστηριότητα που σχετίζεται με το ποδόσφαιρο τουλάχιστον για τρεις (3) μήνες.».\n2.3. Επίσης σύμφωνα με το άρθρο 251 του ισχύοντος Ποινικού Κώδικα:\n«1. Οποιος καλείται κατά νόμο να ασκήσει δικαστικά καθήκοντα ή ο διαιτητής, αν με οποιονδήποτε τρόπο γνωστοποιεί σε άλλον, αφήνει να περιέλθει στην κατοχή ή γνώση άλλου, ανακοινώνει ή διαδίδει δικαστικό απόρρητο, τιμωρείται με φυλάκιση και χρηματική ποινή. Αν με την πράξη σκόπευε να προσπορίσει στον εαυτό του ή σε άλλον οποιοδήποτε όφελος ή να βλάψει άλλον, επιβάλλεται φυλάκιση τουλάχιστον τριών ετών και χρηματική ποινή. Η παράβαση αυτή τιμωρείται και αν τελέστηκε μετά την αποχώρηση από την υπηρεσία.\n3. Το δικαστικό απόρρητο κατά το άρθρο αυτό αφορά γεγονότα, έγγραφα ή πληροφορίες όταν αυτά σχετίζονται με: α) συνεδρίαση δικαστικού συμβουλίου, β) διάσκεψη ή μυστική ψηφοφορία, γ) πράξεις που διενεργούνται στη διάρκεια της ανάκρισης, δ) συνεδρίαση δικαστηρίου που έχει διεξαχθεί κεκλεισμένων των θυρών, όταν από τη δημοσιοποίηση των στοιχείων της προκαλείται κίνδυνος προσβολής άλλη ή ε) στοιχεία που σχετίζονται με διαιτησία ή διαμεσολάβηση, όταν η δημοσιοποίησή τους δημιουργεί κίνδυνο προσβολής του ενός μέρους.».\nΠεραιτέρω δε, σύμφωνα με το άρθρο 234 του ΠΚ:\n«Με φυλάκιση έως τρία έτη ή χρηματική ποινή τιμωρείται όποιος με οποιονδήποτε τρόπο δημοσιεύει έκθεση για κάποια δικαστική συνεδρίαση που έχει διεξαχθεί κεκλεισμένων των θυρών ή οποιοδήποτε έγγραφο τέτοιας δίκης, εκτός αν το δικαστήριο στο οποίο διεξάγεται η δίκη επιτρέψει τη δημοσίευση.».\nΙΙΙ. Επειδή εκ των ανωτέρω καταγγελλόμενων πραγματικών περιστατικών συνάγεται ότι στην προκείμενη περίπτωση διέρρευσε στον ηλεκτρονικό τύπο εν μέσω της ως άνω από 13.08.2020 διάσκεψης του Δ.Δ.Π. το αποτέλεσμα και λεπτομέρειες της εν λόγω διασκέψεως, της οικείας ψηφοφορίας και των τριών ως άνω αποφάσεων αυτού, αμέσως μετά τον πραγματικό χρόνο λήψης αυτών και ΔΗ ΠΟΛΥ ΠΡΙΝ ΟΙ ΕΝ ΛΟΓΩ ΑΠΟΦΑΣΕΙΣ ΤΟΥ ΔΙΑΙΤΗΤΙΚΟΥ ΔΙΚΑΣΤΗΡΙΟΥ ΔΗΜΟΣΙΕΥΤΟΥΝ ΚΑΤΑ ΤΟΝ ΝΟΜΟ ΜΕ ΚΑΤΑΧΩΡΗΣΗ ΤΟΥΣ ΣΤΟ ΤΗΡΟΥΜΕΝΟ ΒΙΒΛΙΟ, ΠΟΛΥ ΠΡΙΝ ΔΙΑΒΙΒΑΣΤΟΥΝ ΜΕΣΩ ΤΗΣ κας. ΓΡΑΜΜΑΤΕΩΣ ΓΙΑ ΝΑ ΚΟΙΝΟΠΟΙΗΘΟΥΝ ΕΝ ΣΥΝΕΧΕΙΑ ΣΤΑ ΔΙΑΔΙΚΑ ΜΕΡΗ ΚΑΙ ΠΟΛΥ ΠΡΙΝ ΔΗΜΟΣΙΕΥΘΟΥΝ ΕΠΙΣΗΜΑ ΣΤΟΝ ΔΙΑΔΙΚΤΥΑΚΟ ΙΣΤΟΤΟΠΟ ΤΗΣ Ε.Π.Ο.\nΕπειδή η κατά τα ως άνω διαρροή των αποφάσεων του Διαιτητικού Δικαστηρίου της Ε.Π.Ο. αμέσως μετά τη λήψη τους και πριν αποχωρήσουμε από τη διάσκεψη της 13ης.08.2020, έλαβε προφανώς χώρα εκ μέρους κάποιου/κάποιων εκ των παρευρισκομένων κατά την εν λόγω διάσκεψη μελών – διαιτητών, τιθέμενου άρα μείζονος σημασίας για το κύρος της Δικαιοσύνης ζητήματος, το οποίο επιβάλλεται, όπως διερευνηθεί εκ μέρους των Αρχών Σας, ούτως ώστε να αποδοθούν στον/στους κατά νόμον υπεύθυνο/υπευθύνους, καθώς και σε κάθε άλλον τυχόν εμπλεκόμενο καθ’ οιονδήποτε τρόπο πρόσωπο, οι προβλεπόμενες πειθαρχικές και ποινικές ευθύνες για παραβίαση του καθήκοντος πίστης και εχεμύθειας, για μη τήρηση της μυστικότητας της διαιτητικής δικαστικής διαδικασίας και για παραβίαση του δικαστικού απορρήτου.\nΕπειδή τα ανωτέρω περιστατικά αποτελούν φαινόμενα που θίγουν βάναυσα τον θεσμό του Διαιτητικού Δικαστηρίου της Ε.Π.Ο. και πλήττουν το κύρος του, δημιουργώντας αμφιβολίες για την αντικειμενική και αμερόληπτη λειτουργία του, την οποία έχουμε ταχθεί να υπηρετούμε και να προστατεύουμε.\nΕπειδή για τους λόγους αυτούς κάθε υπαίτιος για τις ανωτέρω πράξεις που θα προκύψει από την έρευνά σας πρέπει να απομακρυνθεί άμεσα και μόνιμα από την οικεία θέσης ευθύνης, ήτοι αυτή του Διαιτητή, στην οποία, ως θα αποδειχθεί και προκύπτει και από τα ανωτέρω, δεν ανταποκρίθηκε με τρόπο αδέκαστο, σε συνδυασμό και με τις λοιπές πειθαρχικές και ποινικές κυρώσεις που προβλέπεται να του επιβληθούν.\nκαι με ρητή επιφύλαξη παντός δικαιώματός μας\nΤα ανωτέρω πραγματικά γεγονότα, για τη διενέργεια έρευνας διάπραξης ποινικώς, διωκόμενων αδικημάτων και πειθαρχικών παραπτωμάτων\nΤη διενέργεια εκ μέρους σας κάθε προβλεπόμενης νόμιμης ενέργειας και διαδικασίας για την ποινική και πειθαρχική δίωξη του/των κατά νόμον υπευθύνου/ων των ανωτέρω πράξεων που θα προκύψει/ουν από την έρευνά σας και την επιβολή σε αυτόν/αυτούς των προβλεπόμενων εκ του νόμου κυρώσεων και ποινών.\nΙωάννα Μαργέλλου – Μπουλταδάκη


προανακριτική :: 8 :: left.gr\n«Όλα τα άλλα περί σκευωρίας, αποτελούν επικοινωνιακά τερτίπια»\nΔείγμα του τι σημαίνει Δεξιά έδωσαν χθες στη Βουλή η Ν.Δ. και το ΚΙΝ.ΑΛΛ. - «Άμεση αποκατάσταση της κοινοβουλευτικής τάξης» ζητεί ο Αλ. Τσίπρας από τον πρόεδρο της Βουλής\nΚλήτευση του πρέσβεως της Ελλάδας στο Παρίσι ζητούν Δρίτσας και Κωνσταντοπούλου\n24.05.2013 - 10:04\nΑπαραίτητη κρίνει την εκ νέου εξέταση του πρέσβεως της Ελλάδας στο Παρίσι κ. Χαλαστάνη οι βουλευτές του ΣΥΡΙΖΑ-ΕΚΜ, Θοδωρή Δρίτσα και Ζωής Κωνσταντοπούλου, μελών της Ειδικής Επιτροπής Προκαταρκτικής Εξέτασης για την υπόθεση της λίστας Λαγκάρντ.\nΠροανακριτική: «επίσημη πρόσκληση» στον Γ. Παπανδρέου για αυτοπρόσωπη κατάθεση\n10.04.2013 - 23:32\nΗ Προανακριτική Επιτροπή που διερευνά την υπόθεση της λίστας Λαγκάρντ, αποφάσισε να ζητήσει την αυτοπρόσωπη παρουσία του πρώην πρωθυπουργού Γιώργου Παπανδρέου προκειμένου να δώσει διευκρινήσεις για όσα αναφέρει στο υπόμνημα που κατέθεσε χθες.\nΣυνεχίζεται η κατάθεση του Ι. Καπελέρη στην Προανακριτική - Το απόγευμα έχει κληθεί η συνεργάτιδα του Ευ. Βενιζέλου, Σοφία Μπέλμπα\nΣυνέντευξη στον Δρόμο της Αριστεράς και το Μιχάλη Σιάχο


Φόβοι για τις παρελάσεις της 25ης Μαρτίου - Βορίδης: "Θα σφαχτούμε" | Ελλάδα - Ειδήσεις NewsIt.gr\nΠρώτη δημοσίευση: 08.03.2012 | 18:51 Όσο πλησιάζει η Εθνική Επέτειος της 25ης Μαρτίου τόσο τα πολιτικά πρόσωπα και η κυβέρνηση ανησυχεί για πιθανά επεισόδια και έκτροπα κατά τη διάρκεια των παρελάσεων.\nΠολλοί υπουργοί είναι προβληματισμένοι για εκείνη την ημέρα και μάλιστα το θέμα τέθηκε επί τάπητος και κατά τη διάρκεια του υπουργικού συμβουλίου υπό τον Λουκά Παπαδήμο. Το θέμα έθεσε ο κ. Βορίδης ο οποίος με δραματικό τόνο δήλωσε πως είναι απαράδεκτοι οι προπηλακισμοί κατά τη διάρκεια των παρελάσεων και δήλωσε χαρακτηριστικά: “ανησυχούμε όλοι μας, θα μας σφάξουν”. Ο φόβος και η αγωνία της κυβέρνησης είναι τόσο έκδηλη που για το εάν θα πραγματοποιηθούν παρελάσεις ή όχι στις 25 Μαρτίου, αυτό θα αποφασιστεί σε συνεδρίαση της Διυπουργικής τη Δευτέρα. Πάντως, σύμφωνα με πληροφορίες του NewsIt υπάρχει η σκέψη να μην πραγματοποιηθεί σε καμία πόλη παρέλαση, παρά μόνο στην Αθήνα με τεράστια φυσικά αστυνομική κινητοποίηση. Επίσης υπάρχει και η σκέψη για εορταστικές εκδηλώσεις σε κλειστούς χώρους. ΔΙΑΒΑΣΤΕ ΕΠΙΣΗΣ:\nΡόδος: To παρασκήνιο των επεισοδίων - Ποιοι και πώς τα έστησαν...\nΟκτώ οι συλλήψεις στη Ρόδο για τα επεισόδια στην παρέλαση - Οι δύο είναι ανήλικοι!


Κλειστά τα σχολεία, την Δευτέρα 14 Ιανουαρίου, στο δήμο Βοΐου | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΚλειστά τα σχολεία, την Δευτέρα 14 Ιανουαρίου, στο δήμο Βοΐου\n13 Ιανουαρίου 2019 - 4:12 ΜΜ 4 Σχόλια\nΜε απόφαση του Δημάρχου Βοΐου Δημητρίου Λαμπρόπουλου τα σχολεία της Πρωτοβάθμιας και Δευτεροβάθμιας Εκπαίδευσης στο Δήμο Βοΐου την Δευτέρα 14 Ιανουαρίου θα παραμείνουν κλειστά λόγω των δυσμενών καιρικών συνθηκών.Οι Δημοτικοί παιδικοί σταθμοί θα λειτουργήσουν κανονικά.\nΑνώνυμος - 13 Ιανουαρίου, 2019 at 16:38\nΤι θα γίνει στα Σέρβια;\nΑνώνυμος - 13 Ιανουαρίου, 2019 at 16:39\nΟ Δήμαρχος Πτολεμαιδας πότε θα ξυπνήσει για να μας ενημερώσει ;;;;\nΕγω - 13 Ιανουαρίου, 2019 at 16:54\nΤι δεν κατάλαβες ρε φιλαρα!! Θα συμβουλευτεί τον πνευματικο και θα βγάλει αποφαση\nΣέρβια κλειστά. Μόνο Πτολεμαΐδα εμεινε. Πότε θα βγει ενημέρωση;;;\n« Κλειστά τα σχολεία, την Δευτέρα 14 Ιανουαρίου, στο δήμο Koζάνης\nKλειστά τα σχολεία, την Δευτέρα 14 Ιανουαρίου, στο δήμο Σερβίων – Βελβεντού »